كەلبیگەری*، ئایدیۆلۆژیا و بەها گەردوونیەكانی سیاسەت (٢)\nهەر چەندە دەكرێت باسی ئەوەش بكەین كە بنەڕەتی ڕاهێنان و پەروەردە كردنی پۆڵایینی ئەم قوتابخانەیە یەكێتی و وەفاداری بوو لە پێناو پرەنسیپەكانی خۆیاندا، نەك زانستی تیۆریك و فەلسەفی. بۆ نموونە، ئانتیستێنس بە ئەفلاتوونی دەگوت: ئێمە بوونەوەرێكی وەك ئەسپ ئەبینین بەڵام ئەسپێكی گشتی و هەمەگیر نابینین و ئەمەش لە خۆیدا شتێكی خەیاڵكردە. نموونەیەكی دیكەی ئەم دژایەتی كردنە دەگەڕێتەوە بۆ پەرتووكێكی ئەفلاتوون كە لەوێدا دەڵێت: مرۆڤ "بوونەوەرێكی دووپای بێ پەلە"، دیووژێنیش پەل و پۆی مریشكێك دەكات و دەیباتە لای خەڵكەكە و دەڵێت فەرموون: ئەمەش مرۆڤەكەی ئەفلاتوون5. تووندڕەوی و كردەگەرێتیە ئێفراتیەكەی دیووژێن، تەنانەت مامۆستا و هاو ڕیزەكانی دەدایە بەر تیری توانج و ڕەخنەوە بە جۆرێك كە ڕوو لە ئانتیستێنس دەڵێت: ئانتیستێنس كەڕەنا و شەیپوورێكە جگە دەنگی خۆی هیچ دەنگێكی دیكە نابیستێت.\nژیانی ڕۆژانەی سینیكەكان وەك دیكەی هاووڵاتیانیان نەدەچوو، ئەوان قەناعەتیان بە جۆرێك لە ژیان یان فۆرمێكی دیكەی ژیان هێنابوو، واتە ژیانێكی تاك خوازانە و بە دوور لە ژیانی ئاسایی ئەوانیدی و دژبە گشت یاسا و ڕێسای نێوان كۆمەڵگاكەیان بوون و خولیا و خەونەكانیشان لە دامەزراندن و ڕۆنانی چەمكی فەزیلەتی سەلبی یان نەرێنیدا دەبێنیەوە. سینیكەكان تا بۆیان دەكرا خۆیان لە كۆمەڵەكان و كۆمەڵگا، وەك یەكێك لە دەركەوتەكانی شارستانیەت، بەدوور دەگرت و باوەڕیان بە ژیانی ڕۆژانەی بنەماڵەیی و هاوسەرگیری نۆرماتیڤ و دابین كردنی ژوورێك بۆ حەوانەوە و پشوو وەرگرتنێكی شارستانیانە نەبوو و خۆیان بە شارۆمەندی جیهان6 دەزانی و گرینگیان بەو كۆمەڵگای تیایدا دەژیان نەدەدا و چارەنووس و پرسە سیاسیەكانی وڵاتیان پێ گاڵتەجاڕ و مەسخەرە بوو.\nهەر چەندە نابێت ئینكاری ئەوە بكەین كە سینیسیزم و بیرمەندانی سینیك، ووشیارانە یان ناووشیارانە لە ڕێگەی دامەزراندن و كار كردن بەم دنیابینە و پراكتیزە كردنەوەی لە پانتای ژیانی واقیعی كۆمەڵگای گریكیدا، توانیان كۆمەڵێك ڕەخنەی بنەڕەتیش لە شێواز و ستایلی ژیان، خستنە ژێر پرسیاری مۆڕاڵی ژیانی ڕۆژانە، كولتوور و داب و نەریتی كۆمەڵایەتی و برووكراسی و شێوازی حوكمڕانی و ڕووبەڕووبوونەوە لەگەڵ كولتووری سیاسی باڵادەست و سەروەرانی ئەو كۆمەڵگای كەونینەی گریكیدا، بگرن و دەور و نەقشێكی گاریگەر و حاشا هەڵنەگریان هەبێت لە سەر كۆمەڵگای ئەو كاتی یوونان و بە جۆرێك، لە لایەكەوە دەستێكی كارایان هەبێت لە بزووتن و كاراتر كردنەوەی بیرمەندانی فرە چەشن و فرە جۆری بەرامبەر و دژبەریاندا و، لە لایەكی دیكەشەوە ڕچەشكێن بن بۆ قسە كردن و ڕەخنەی كردەیی و عەمەلیی تووندڕەوانە لە سیستمی سیاسی و كولتوور و مێژووی زاڵ و كۆی دێتێرمیناتە مانایی و مینۆكیەكانیدا؛ دوا خەڵاتێكیش كە كولتوور و فەلسەفەی گریكی بەخشیان بە سینیكەكان، میدالیایەك بوو كە بە سەرەیەوە نووسراوە سینیسیزم "فەلسەفەی پڕۆلێتاریای یوونانی"7یە.\nلێرەدا و لە پەیوەندیدا بە سینیسیزم و دەركەوتەكان و بەدواهاتەكانی لە جیهانی هاوچەرخدا و ڕەنگداننەوەی لە پانتای سیاسەت، كولتوور، ئابووری و ئەخلاقی و ژیانی ڕۆژانەدا، پرسیاری گرینگ بۆ گواستنەوەی باسەكە و خوێندنەوەیەكی تر لەسەر سینیسیزم ئەوەیە كە ماناكان و ڕەهەندەكانی چین و توخمە پێك هێنەرەكانی كامانەن؟ سینیسیزم چۆن بۆتە سەرچەشن و سەرخەتی ئەخلاق و ژیانی ڕۆژانە لەم سەردەمەدا؟ سینیستەكانی جیهانی گریكی و سەردەمی كەونینە، خۆیان بە دژبەری كۆمەڵگا و بەهاكان و هەموو نەریتەكانی ئەو سەردەمە دەزانی و دژی دەوەستانەوە، بەڵام سینیسیزم لە مڕۆدا سەرە ڕای هەموو ئەو گۆڕانكاریە مێژوویی و ئابووری و سیاسی و كۆمەڵایەتی و ئەخلاقیانەی كە بە سەر كۆمەڵگای مرۆیی و جیهانی هاوچەرخدا هاتووە و بۆتە هۆی سەرهەڵدانی قەیرانێكی ئەخلاقی چڕ و ئاڵۆز، چ لە باری ئەندیشە و بیركردنەوە و چ لە باری پێداویستی و بەها بەشەریەكانی ژیانی ئینسانی ئەم سەردەمەوە، خەریكین قووڵ ساتەوەخت و چركەساتە سینیكەكان ئەژین؛ ساتەوەختێك كە سیاسەت وەك تووخمێكی بنەڕەتی بۆ بینینی درووستی دونیا و مێتۆدێك بۆ خوێندنەوەی ڕاستەقینەی جیهان و وەك دەرفەتێكی ئەزەلی بۆ گۆڕینی دونیا و دامەزراندنی كۆمەڵگای ئایندە و ژیانێكی نوێ، تا دواڕادە و بەشێوەیەكی جادوویی و مەجیكاڵ وەلادەنڕێت و لەڕێگەی تۆڕە جۆراوجۆرە مولووكوولیەكانی دەسەڵات (فووكۆ)، مودیریەت و بەڕێوەبەری (بەدیوو)، ئاپاراتووسە فرەجۆرە و فرەچەشنەكان ئایدیۆلۆژیكەكانی دەوڵەت (ئاڵتوسێر)ەوە، تا دوورترین سنوورەكان ڕاودەنرێت و دەچەپێنرێت؛ جیهانێك كە وەك كارل كوسیك، بەو پەڕی تیژی و وردبینیەوە، بەم چەشنە وێنا و نیگاری دەكات: لە جیهانێكدا كە شكۆدارترین بەهاكان نەفرەتیان لێكراوە یاخود تەنیا وەك كۆمەڵێك ئایدیای وەدینەهاتوو بوونیان هەیە، پەیوەندی نێوان ئینسانەكان جۆرێكە لە وەلانان و گوێنەدانی موتڵەق و ڕەها. لە جیهانێكدا كە بەختی ئەدگاری تاكەكان لەگەڵ هاتنەدی و مسۆگەربوونی خێردا لەناوچووە، ڕێسا ئەخلاقیەكان دەبنە درۆ و ناپاكی.\nبەباوەڕی نووسەری ئەم دێڕانە، جیاوازی نێوان عەقڵی سینیكی جیهانی كەونینە و عەقڵی سینیكی ئەم سەردەمە لەوەدایە كە یەكەمیان، بە پلەی یەكەم پشتی بە یەكێك لە عەقڵە بەهێزەكانی مێژووی مرۆڤایەتی بەستووە و بە پلەی دووهەمیش خاوەن بنچینەیەكی گونجاوی فیكری و فەلسەفیە و زادەی گوتار و دیسكۆرسێكە كە فەلسەفە دەورێكی كارای هەبووە لە جومگەبەندی كردنیدا. وەكیتر، نابێت ئەوە لە یاد بكەین و سەرنجی پێنەدەین كە وەك هێگل دەڵێت: سینیكەكانی جیهانی كەونینە و گریكی خاوەن ڕاهێنان و پەروەردەیەكی فەلسەفی ئەوتۆ نەبوون و هیچكات نەیانتوانی سیستم یان زانستێك بەدی بهێنن و پاش ئەوان بوو كە ڕەواقیەكان ئەم سیستمەیان كرد بە لقێكی فەلسەفی. لە كاتێكدا دووهەمیان، واتە سینیسیزمی هاوچەرخ، هیچ پاڵپشتێكی فیكری نیە و ڕەگی لە هیچ چەشنە تیۆرێكی هاوچەرخدا نیە، پشتی نەبەستووە بە فەلسەفەیەكی دیاریكراوەوە و هێچ كەسایەتیەكی فیكری بەناوبانگیش بەرایی ئەم ڕوانگەیەی نەگرتووە. سینیسیزم لە جیهانی هاوچەرخدا ژیانێك دەژی بەبێ ئایدیا، سینیسیستەكانی جیهانی كەونینە لە ڕێگەی كۆمەڵێك ئایدیاوە دژایەتی بەها كۆمەڵایەتی و سیاسیەكانیان دەكرد، سینیسیزمی مۆدێرن تێكەڵەیەكی ئاڵۆزە لە پراگماتیزم و كردەگەڕێتیەكی كوێر، سینیسیزمی هاوچەرخ ڕەگی لە هیچ ئایدیا و بیركردنەوەیەكی فەلسەفی وەك فەزیلەت، بەختەوەری، ڕزگاری، پاراستن و پێداگری لەسەر پرەنسیپەكان، ئیرادە و ڕووبەڕووبوونەوە لەگەڵ دابونەریت و یاسا و نۆرمە باوەكاندا نیە و بەرهەمێكی هیچ خاكێكی فەلسەفی و بەر و بوومی هیچ بوارێكی تیۆریك و تەنانەت پێدراو یان فیكرەیەكی مێژووی هاوچەرخی فەلسەفە نیە. سینیسیزمی هاوچەرخ و ڕەنگدانەوەی ڕۆژانەی لە ژیانی خەڵكدا، تەنیا پەیڕەوی لە لۆژیكی خۆبزۆزی ناوەكیی خۆی دەكات و پشتی بە كردە و كردەگەرێتی هەناوی خۆی بەستووە. ئەگەر بمانەوێت ئەم سینیسیزمە لە ڕستەیەكدا كۆوە بكەین دەتوانین بڵێین كە؛ سینیسیزم كردەگەریە لەپێناو كردەگەرێتیدا، دووپاتكردنەوەی ئەم كردەیە لە كردیەكی دیكەدا، كردەیەكە كە دووپاتكراوەی كردەی پێشووە، كردەی دووپاتكردنەەی كردەوەی پێشووە، دووپاتكردنەوەی مردووی كردەیەكە لە بەرگی كردەیەكی سواودا و ئەوەی لەم دووپاتبوونەوە یەك لەدوای یەكانەدا دیبینین دووپاتبوونەوەی دووپاتبوونەوەیە. لێرەوە، دەتوانین و ئاسانە ناوی ئەم دووپاتكردنەوەی دووپاتكردنەوەیە بنێین گەمژەیی واتە، گەمژەیی وەك ڕایەڵێكی قورس و قایم بۆ درێژەدان بە دووپاتكردنەوە، ئەو گەمژەییەی كە كەسی سینیك ووشیارانە وەك تاكتیكێكی حازربەدەست، فیكس و ئامادە، یان گونجاوتر وایە بڵێین، كەرەستەیەك بۆ گەیشتن بە ئامانجێكی گەورە یان بچووك. بە مانایەكی دیكە، گەمژەیی وەك بڕوا یان ڕیچواڵێك كە پێشوەخت و بەر لە ئەنجامدانی كارێك بە باشترین شێوە دەزانێت كە ئەم كارەشی وەك كارەكانی دیكە دووپاتەكی و سواوە و هەمیسان دەیكاتەوە. پاسكاڵ بە تەكنیكیترین شێوە ئەم حاڵەتی دووپات كردنەوەی دووپاتەكی لە ڕستەیەی خوارەوەدا فۆرموولە كردووە: دۆخی پاڕادۆكسیكاڵی باوەڕێك پێش باوەڕ(the paradoxical status of a belief before belief)8.\nلەم خاڵەدایە كە دووپاتكردنەوە بەتەنها دووپاتكردنەوەی كردەیەك یان كردەیەكی ناوازە نیە، كە دووپاتكردنەوەكەی تەنها بە هەڵەیەكی باو بزانین بەڵكوو مەبەست ئەوەیە دووپاتكردنەوەی كردەیەكی دووپاتەكی، لە خۆیدا و بۆخۆی، دەبێتە بڕوا یان ڕیچواڵێك كە كۆی كردە دووپاتەكیەكانی تریشی ئەم ڕیچواڵ و بڕوایە ڕێكی دەخات و سەر لەنوێ فۆرمی پێدەبەخشێتەوە و وەك بڕوایەكی پێشوەخت و پێدراو ئارەزووەی بكەرەكە دنەدەدات و دەیبزوێنێت بۆ كردەیەكی دیكە؛ واتە، بۆ دووپاتكردنەوەی ئەو كردەیەی كە پێشتر كردبووی.\nئاپاراتووسە ئایدیۆلۆژیكەكانی عەقڵی سینیك\nئایدیۆلۆژیا لەلایەكەوە وەك چەمكێكی سیاسی، كە زۆربەی دەوڵەت و حیزب و گرووپ و دەستە و تاقمە جۆراوجۆرەكان كاری پێدەكەن و دەوری هەیە لە سازدان و سازماندانی خەڵكدا، گونجاوترین دەروازەیە بۆ ناسین و خوێندنەوەی شێوەبەندی كۆمەڵایەتی و سیاسی ئەو گرووپ و دەستە و حیزب و هێزە سیاسیانەی كە كاریگەریان هەیە لەهەر سێ ئاستی دەوڵەت/ئابووری و كۆمەڵگادا و هەر لەم ڕێگایەشەوە دەتوانین بچینە ناو جیهان و ژیانی سیاسی و كۆمەڵایەتیانەوە، و لەلایەكی دیكەشەوە لەو چەمكانەیە كە لە مێژساڵە جێگەی موناقەشە و دیبەیت و تەفسیری جۆراوجۆرە و كەمتر كەسێك توانیویەتی پێناسەیەكی فیكس و نەگۆری لێبكات و سنوورە مانایەكانی دیاری بكات. بۆنموونە، لە شوێنێكدا دەڵێن ئایدیۆلۆژیا بە مانای: پڕۆسەی بەرهەمهێنانی مانا و نیشانە و بەهاكانە لە ژیانی كۆمەڵایەتیدا، لە شوێنێكی دیكەدا دەڵێن بە مانای: كۆمەڵێك ئایدیا و فیكرە كە تایبەتە بە گرووپ یان چینێكی كۆمەڵایەتی تایبەتەوە. لای بیرمەندێك بریتیە لە: ئەو ئایدیایانەیە كە ڕەوایەتی و شەرعیەت دەبەخشن بە دەسەڵاتێكی سیاسی باڵادەست و لای بیرمەندێكی دیكە بریتیە لە: ئەو پەیوەندیانەی كە چركە بە چركە چەواشە دەكرێن. هەندێك كەسی دیكەش پێیان وایە ئایدیۆلۆژیا بریتیە لە:1- ئەوەی شوێنگە/ دەرفەتێك بۆ سووژە دەخولقێنێت 2- هەندێ فۆرمی بیركردنەوە كە بەرژەوەندی كۆمەڵایەتی دەیان ورووژێنێت 3-هەمانی (identity) 4- وەهمی كۆمەڵایەتی پێویست 5- تێكەڵەی دیسكۆرس/گوتار و دەسەڵات 5- ئەو كەرەستەی كە تێیدا ئەكتەرە ووشیارە كۆمەڵایەتیەكان لە جیهانی خۆیان دەگەن و دەریدەبڕن 6- كۆمەڵەیەك باوەڕی كردەگەر 7- شێواندنی واقیعیەتی زمانی و فێنۆمێناڵ/دیاردەیی 8- ڕۆچن/بەستێنی (closure) نیشانەناسانە 9- كەرەستەی دەربڕینی پێویست بۆ ئەوەی تاكەكان پەیوەندیەكانی خۆیان لەگەڵ بونیاد و سترەكتۆری كۆمەڵایەتی بگەێننە ئەنجام 10- پرۆسەیەك كە لە ڕێگەیەوە ژیانی كۆمەڵایەتی دەبێتە واقیعیەتێكی سرووشتی 9.\nئەم ڕیزبەندیە دەتوانێت پتر لەمە درێژبكرێتەوە و بەردەوام بێت و تەنانەت قەناعەت بەم پێناسانەش نەكەین و بەردەوام بین لە پەرەدانی ئەم چەشنە پێناسانە. بەشی هەرە زۆری هەموو ئەم پێناسانە_ چ لە ئاراستەی ئەرێنی و چ لە ئاراستەی نەرێنی، دژ و بەرامبەریدا_ زادەی جیهانێكن كە تیایدا پێشڕەوانەترین تێرم و دەستەواژەكانی، كۆتایی مێژوو و كۆتایی ئایدیۆلۆژیا و كۆتایی حیكایەتە گەورەكان و مڵكی موتڵەقی ڕاستی سیاسی و نیۆكانەكان و گەنجانی شیكاگۆیی و هێژێموونی و باڵادەستی نیۆلیبێڕالیزمە؛ ئەو نیۆلیبرالیزمەی كە بۆ خۆی بووبە ئایدیۆلۆژیایەكی هار و بێ لەغاو و دڕندەی ئەم جیهانە و گەورەترین حیكایەتی ئینسان و مێژووی ئەم سەردەمە.\nسینەمای ئەزموونی، ئەزموونی ڕادیکاڵانە


ڕێكخراوی Giz ئەڵمانی هەلی كار ڕادەگەیەنێت – تۆڕی میدیایی خەڵک\nڕێكخراوی Giz ئەڵمانی هەلی كار ڕادەگەیەنێت\n2018/10/04 - 10:45 PM\nلقی سلێمانی سەندیكاكانی كرێكاران رایدەگەیەنێت، بەپێی ڕێكەوتنی سەندیكای خزمەتگوزرای و ڕێكخراوی Giz ئەڵمانی توانرا ٥٢ هاوڵاتی بەربژێر بكرێن و بخرێنە سەر كار بۆ ماوەی ( ٣ ) مانگ بەكرێی ( ٢٥ ) هەزار دینار بۆ ڕۆژێك، ڕێكخراوەكەش هەلی كاری زیاتر لە سلێمانی دەستەبەر دەكات .\nلقی سلێمانی سەندیكاكانی كرێكاران لە ڕاگەیەنراوێكدا، كە وێنەیەكی دەست (خەڵك) كەوتووە ڕایگەیاندووە، بەپێی ڕێكەوتنی سەندیكای خزمەتگوزرای و ڕێكخراوی ( جی ئای , زێدی ) ئەڵمانی توانرا ژمارەی ٦٥ كرێكاری خزمەتگوزاری بۆ دامەزراندن ناونوس بكرێت.\nدەشڵێت:”لەدوای وەرگرتنی زانیاری پێویست، لەو ژمارەیە توانرا بڕی ٥٢ كەسیان بەربژێر بكرێت و بخرێنە سەر كار بۆ ماوەی ( ٣ ) مانگ بەكرێی ( ٢٥ ) هەزار دینار بۆ ڕۆژێك”.\nڕاشیگەیاندووە، جۆری كاركردنەكەیان پاككردنەوەی ئاوی سەرچنار و هاوكاری كردنی بەڕێوبەرایەتی ئاوی سلێمانیە، بەپێی داواكاری ڕێكخراوی ناوبراو هەلی كاری نوێ دابین دەكرێت بۆ كرێكارانی دیكە تا ئێستا ناونویسن بەردەوامە لە لقی سلێمانی سەندیكاكانی كرێكارن.\nGizدامەزراندنلقی سلێمانی سەندیكاكانی كرێكارانهەلی كار\nبەتۆمەتی بڕینی قاسەی كۆمپانیایەك تۆمەتبارێك دەستگیركرا\nپارتی بەبێ یەكێتی حكومەت پێكدێنێ؟\nلە ڕێگەی ئەم لینكەوە فۆڕمی دامەزراندن لە سەر حكومەتی ناوەندی عیراق پڕبكەرەوە


کوردیپێدیا - 14-01-1926\n📅 14-01-1926 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- دەرچوونی دوا ژمارەی رۆژنامەی ژیانەوە کە ژمارە 56ی بوو و پاشان نێوەکەی گۆڕدرا بە ژیان.\n 📕 پەڕتووک | 🏳 کوردیی ناوەڕاست | عه‌لادین سوجادی - مێژووی ئه‌ده‌بی کوردی - مێژوو, ئه‌ده‌ب, زانیاری - ئێڕاق - 1952. لاپەڕە: 554\n👁 ئەم بابەتە 5,674 جار بینراوە


سەپاندنی حوکمی دوو ساڵ زیندان بەسەر فەریدە وەیسی و سیرووس عەباسی لە لایەن دادگای ئینقلابی کۆماری ئیسلامی ئێران – خۆڕاگری\n[ ۱۳۹۹/۱۲/۰۹ ] گواستنەوەی دوو کەس لە دەسبەسەرکراوانی مەهاباد بۆ بەندیخانەی ناوەندی ورمێ\tهەواڵ\n[ ۱۳۹۹/۱۲/۰۶ ] سزای بەندکرانی شاناز سادقی فەڕ لە دادگای پێداچوونەوە کەم کرایەوە\tهەواڵ\n[ ۱۳۹۹/۱۲/۰۶ ]  دەسبەسەر کرانی هاووڵاتییەک لە سەوڵاوا\tهەواڵ\n[ ۱۳۹۹/۱۲/۰۶ ] عەلی ئەحمەد سلێمان لە زیندان ئازاد كرا\tهەواڵ\n[ ۱۳۹۹/۱۲/۰۴ ]  گیان لەدەستدانی بێهنام مەحجووبی لەژێر ئەشکەنجەی هێزەکانی ڕێژیمدا لە تاران\tهەواڵ\nHomeهەواڵسەپاندنی حوکمی دوو ساڵ زیندان بەسەر فەریدە وەیسی و سیرووس عەباسی لە لایەن دادگای ئینقلابی کۆماری ئیسلامی ئێران\nخۆڕاگری: فەریدە وەیسی و هاوژینەکەی سیرووس عەباسی، کە لە چالاکانی مەدەنیی شاری دێولانن، لە لایەن دادگای شۆڕشی شاری سنەوە سزای بەندکرانیان بەسەردا سەپا و ئازاد عەباسی، برای سیرووس تۆمەتەکانی لەسەر لادرا .\nبە گوێرەی هەواڵەکە، ڕۆژی سێ شەممە ٢٣ی بەفرانباری ١٣٩٩ی هەتاوی، سزای داسەپاو بەسەر فەریدە وەیسی و سیرووس عەباسی، لە لایەن لقی یەکەمی دادگای شۆڕشی سنەوە بە شێوەی فەرمی بەو دوو کەسە ڕاگەیاندرا و بە گوێرەی بڕیاری دادگا، هەر کامیان سزای یەک ساڵ بەندکرانی هەڵپەسێراویان بۆ بڕایەوە و ئازاد عەباسی، برای سیرووس عەباسیش تۆمەتەکانی لەسەر لادرا.\nسیرووس عەباسی بە بڵاو کردنەوەی پۆستێک لە لاپەڕەی خۆی لە تۆڕی کۆمەڵایەتیی ئینستاگرامدا ڕایگەیاند: دادگای شۆڕشی سنە بە هۆی نەبوونی بەڵگە، ئازادی بە بێ تاوان ناساند و بە هۆی ڕێ پێوان و فیلم گرتن لە کۆبوونەوەی نا گوتن بە سزای لەسێدارەدانی ڕامین حسێن پەناهی و ڕێکخستنی کۆبوونەوەی ناڕەزایی دەربڕین لە شاری دێولان بە مەبەستی ئیدانە کردنی هێرشی تورکیا بۆ سەر ڕۆژئاوای کوردستان و هەروەها بەشداری کردن لە کۆبوونەوەیەک لە بەرانبەر داواکاری گشتیی سنە بۆ ناڕەزایی دەربڕین بەرانبەر بە دەستبەسەر کرانی مامۆستای زمانی کوردی، زارا محەمەدی، هەرکام لە من و فەریدەی بە ساڵێک بەندکرانی هەڵپەسێراو بۆ ماوەی سێ ساڵ، سزا داوە و لە تۆمەتەکانی تریش بە بێ تاوان ناسراین.\nدانیشتنی یەکەمی دادگای ئەم سێ هاووڵاتییە کوردە لە مانگی تووشپەڕدا بەڕێوەچوو و ئەوان دانیشتنی دووهەمیان کە بڕیار بوو بە سەرۆکایەتیی دادوەر سەعیدی بەڕێوە بچێت، بایکۆت کرد و ڕایانگەیاند تەنیا کاتێک لە دادگا ئامادە دەبن کە کۆبوونەوەی دادگا بە شێوەی ئاشکرا و دادپەروەرانە بەڕێوە بچێت.\nڕۆژی سێ شەممە ٩ی بەفرانباری ١٣٩٩ سیرووس عەباسی و هاوژینەکەی فەرەیدە وەیسی، لە لایەن هێزە ئەمنییەکانی کۆماری ئیسلامیی ئێرانەوە دەستبەسەر کران و گوازرانەوە بۆ دادگای شۆڕشی سنە و دادوەر سەعیدی ئەوانی دادگایی کرد.\nسیرووس عەباسی و فەرەیدەی هاوژینی، ڕۆژی چوارشەممە ٢٤ی سەرماوەزی ١٣٩٩پاش هێرشی هێزە ئەمنییەکانی ئیدارەی ئیتلاعاتی دێولان بۆ شوێنی کارەکەیان لە ناوەندی زانستی و پەروەردەییی “زانست”، دەستبەسەر کران و ئازاد عەباسی برای سیرووسیش لە پاش بەدواداچوونی بۆ بارودۆخی سیرووس و هاوژینەکەی لە هەمان ڕۆژدا دەستبەسەر کرا.\nئەم سێ هاووڵاتییە لە پاش دوو مانگ دەستبەسەری، بە دانانی برامتەی ٢٠٠ ملیۆن و ٣٠٠ ملیۆن تمەن بە شێوەی کاتی و تا کاتی دانیشتنی دادگاکەیان ئازاد کرابوون.\nگواستنەوەی دوو کەس لە دەسبەسەرکراوانی مەهاباد بۆ بەندیخانەی ناوەندی ورمێ\n دەسبەسەر کرانی هاووڵاتییەک لە سەوڵاوا\nعەلی ئەحمەد سلێمان لە زیندان ئازاد كرا\n گیان لەدەستدانی بێهنام مەحجووبی لەژێر ئەشکەنجەی هێزەکانی ڕێژیمدا لە تاران\nلانیکەم ١٨٠ کەس لە کوردستان بە تۆمەتی چالاکی سیاسی و ئەمنییەتی لە ماوەی دوو مانگی ڕابردوو دا دەسبەسەر کراون\nسەپاندنی سزای یەك ساڵ زیندابی بە سەر هاوڵاتییەكی کورد\nبانگ کرانی دوو چالاکی فەرهەنگی کورد بۆ دادسەرای شاباد


کۆمۆنیزمی و ته‌ڵه‌ی بوونگه‌رایی |\nکۆمۆنیزمی و ته‌ڵه‌ی بوونگه‌رایی\n2011/03/26 at 11:41 AIM: لێدوانێک بنووسە\nکۆمۆنیزمی سیسته‌مێکی ئازادیانه‌یه، چوونکه ئه‌و سیسته‌مه‌یه‌که ده‌رفه‌ت ده‌دات به مرۆڤ خۆی حوکمی خۆی(کۆمه‌ڵگاکه‌ی) و ژینگه مرۆییه‌که‌ی که ده‌رفه‌ت ده‌دات به‌هه‌موو تاکێک که گه‌شه بکات و به‌کارێکی دینامیکیی ناوکی به‌بێ فشاری ده‌ره‌کی.\nنووسینی: هشام غصیب\nوه‌رگێڕان: جیهاد موحه‌مه‌د حه‌مه‌که‌ریم\nدیدگای ـ پڕۆژه‌ی مارکسیه‌ت له‌م وێنایه‌دا کورت ده‌بێته‌وه: یه‌که‌مجار ده‌ستپێکێکمان هه‌یه، سروشت( مه‌تریال، گه‌ردونی مه‌تریالی)، که‌به‌پێی هه‌سته‌کانمان و ناڵه‌وڕاچڵه‌کین و کرده‌کانمانه‌وه(پراکتیکه‌کانمانه‌وه) ده‌رده‌که‌ون، به‌تایبه‌تی له‌زانستی سروشتیه‌وه له‌کاتی گه‌ڕان و به‌دواچوونه‌کانماندا. ئه‌مه‌ش ده‌بێت به‌ده‌ستپێکردنمان(کرانه‌وه‌مان) و سه‌رچاوه‌مان. له‌لایه‌کی تره‌وه، مرۆڤ، ئه‌وبونه‌وه‌ره‌سروشتیه‌خه‌سڵه‌تداره‌جیاوازه‌یه، که‌له‌ئه‌نجامی ملیاره‌ها ساڵی گه‌شه‌ی ژیانی سه‌ر زه‌وییه‌وه‌هاتوه، ده‌توانین ئه‌م بونه‌وه‌ره‌به‌قودره‌تی کارکردنه‌کۆمه‌ڵایه‌تیه‌که‌یه‌وه جیابکه‌ینه‌وه، که‌قودره‌تی له‌یه‌کجیاکردنه‌وه‌و تێگه‌یشتنی یه‌کێتی سروشتی له‌خۆگرتوه، وێناکردنی تواناکان ـ شیاوه‌کان ـ(ممکن) له‌بونه‌وه‌ر بونه‌وه، به‌رجه‌سته‌کردنی تواناکان ـ شیاوه‌کان ـ (ممکن) به‌بونه‌وه‌ره‌وه، به‌جۆرێکیتر بڵێین: گۆڕینی بونه‌وه‌ر به‌پێی وێناکردنی توانا شیاوه‌کان.\nمارکس، کرۆکی مرۆڤی به‌وه‌داناوه‌که چۆنیه‌تیی بابه‌تیانه‌ی میراتیی تیا شاراوه‌ته‌وه‌که ئه‌وه‌ش تاکه‌کان(مرۆڤه‌کان) کۆده‌کاته‌وه‌له‌پێناوی گۆڕانی ژینگه‌سروشتیه‌که‌تا ئامانجه‌کان و پێویستیه‌کانی خۆیانی پێ به‌ده‌ستبهێنن. له‌ڕاستای گۆڕینی ژینگه‌سروشتیه‌که‌و دروستکردنه‌وه‌ی خۆی و کاره‌مرۆییه‌کانیدا، جارێکیتر، مرۆڤه‌کان ده‌توانن خۆیان دروستبکه‌ن، مێژووش هیچیتر نیه‌جگه‌له‌دروستکردنی ئه‌م دوانه‌ییه. (مێژووی مرۆڤایه‌تی بریتیه‌له: گۆڕینی ژینگه‌سروشتیه‌که‌ودروسکردنی کاره‌مرۆییه‌کانی له‌گه‌ڵ دروستبوونه‌وه‌ی دووباره‌ی مرۆڤ خۆی. .. وه‌رگێڕ) که‌واته، مرۆڤ خۆی و قودراته‌گه‌شه‌سه‌ندوه‌که‌ی خۆی به‌ده‌ستده‌هێنێت به‌کاری کۆمه‌ڵایه‌تی. ئه‌مه‌یه‌مرۆڤ، که‌واته‌مرۆڤ هێزه. به‌ڵام له‌کرداردا شتێکی تره. مرۆڤی سه‌ره‌تا له‌ئاژاڵ جیانه‌ده‌کرایه‌وه هه‌رچه‌نده‌خاوه‌نی قودره‌تی به‌رهه‌مهێنان بوو، چوونکه‌به‌رهه‌مهێنانه‌که‌ی ده‌رنه‌که‌وت و سنوردار بوو له‌کاریگه‌رێتی و کاراییدا. له‌گه‌ڵ که‌ڵه‌که‌بوونی زانیاری و قاڵبوونیدا، ئیتر ئه‌م قودره‌ته‌به‌رزبووه‌وه‌وفراونبوو، که‌واته‌له‌هێزه‌وه‌گۆڕا بۆ کردار. به‌ڵام، له‌م میانه‌یه‌دا، نامۆبوو به‌خۆی وهه‌ڵگه‌ڕایه‌وه‌به‌سه‌رخۆیدا،واته‌که‌وته‌ململانێ له‌گه‌ڵ خۆیدا. ئه‌م نامۆبوونه‌به‌خۆی له‌زه‌مه‌نی سه‌رمایه‌داریدا گه‌یشته‌لوتکه، به‌ڵام سه‌رمایه‌داری له‌گۆڕینی کاری کۆمه‌ڵایه‌تی بۆ قودره‌تێکی گه‌ردونی و گشتگیر و کرنه‌وه‌ی کۆت و پێوه‌ند و سنور و سنوردارێتیه‌که‌ی و زه‌وینه‌خۆشی ئانه‌رژیه‌هه‌میشه‌ییه‌هه‌مه‌لایه‌نه‌کانی و ئازادیه‌کانی سه‌رکه‌وتنی به‌ده‌ستهێنا، به‌ڵام ئه‌مه‌ی به‌شێوازێکی نامۆیی‌کرد. له‌به‌رئه‌وه، ئامانجی گه‌وره‌که‌به‌شه‌ره‌یه‌ت چاوه‌ڕوانیده‌کات دواییهێنانی ئه‌م نامۆیی بوونه‌یه‌تی، به‌بێ دواییهێنان به‌و گشتگیریی و گه‌ردونیی و هه‌میشه‌ییه‌ی که‌سه‌رمایه‌دری به‌ده‌ستیهێناوه، به‌مانایه‌کی تر گۆڕینی سه‌رمایه‌دری بۆ کۆمۆنیزمی، که‌مرۆڤ له‌هێزه‌وه‌ده‌بێت به‌کار. ئه‌وه‌ش، له‌تێڕوانینی مارکه‌سه‌وه، کرۆکی مێژووی به‌شه‌ریه‌ته: گۆڕینی مۆرڤ له‌حاڵه‌تی هێزه‌وه‌بۆ حاڵه‌تی کردار به‌تێپه‌ڕبوون به‌حاڵه‌تی نامۆییدا. ئه‌م وێناکردنه، ئه‌م تێڕوانینه، له‌یه‌ککاتدا‌ئه‌رستۆ و هیگڵ مان بیرناخاته‌وه؟ (که‌واته‌جیاوازی مرۆڤ له‌سه‌رمایه‌داریدا له‌گه‌ڵ مرۆڤ له‌کۆمۆنیزمیدا، ئه‌وه‌یه‌که‌مرۆڤ له‌سه‌رمایه‌داریدا له‌هێزه‌وه‌گۆڕاوه‌بۆ کار.. به‌ڵام نامۆیه، واته‌ته‌واو ئازد نیه‌و هه‌ڵده‌سوڕێنرێت له‌پێناوی قازانجی خاوه‌ن کاردا، یان خاوه‌ن کارگه‌دا. به‌ڵام مرۆڤ له‌کۆمۆنیزمیدا، له‌هێزه‌وه‌گۆڕاوه‌بۆ کار به‌ڵام ئازاده، واته‌ته‌واو ئازده‌و نامۆنیه‌و که‌س هه‌ڵیناسورێنێت و که‌س نایچه‌وسێنێته‌وه…وه‌رگێڕ)\nگومانی تیانیه توخمی ڕوون و ئاشکرای ئه‌رستۆ و هیگڵ هه‌یه له مارکسدا، یان له مارکسیه‌تدا. به‌ڵکو، مارکس، به‌مانایه‌ک له‌ماناکان، ئه‌رستۆیی و هیگڵ ـ ییه. به‌ڵام ئه‌م توخمانه له مارکسدا به‌جۆرێک پێکه‌وه به‌ستراون که‌مانا و ناوه‌ڕۆکێکی نوێ ده‌به‌خشن. ده‌توانین بڵێین ڕاڤه‌کردنێکی ڕاسته‌قینه و بیانووگه‌لێکی ڕازیبوونی به‌خۆه‌وه‌بینی. به‌شێوه‌یه‌کی تایبه‌تی، چه‌مکی نامۆیی مانایه‌کی نوێی لای مارکس وه‌رگرت، مانایه‌کی مه‌تریالی مێژوویی شۆڕشگێڕ، که‌لای هیگڵ و لای ئه‌رستۆ نه‌بوون. کاری کۆمه‌ڵایه‌تی، که ناوه‌ڕۆکی بوونی مرۆڤایه‌تی ده‌گه‌یه‌نێت، ئه‌وه‌هێزێکی سروشتی(مه‌تریالی) گه‌شه‌سه‌ندوه‌که‌له‌ستراکتوری مێشک و له‌شی به‌شه‌ره‌وه‌هه‌ڵده‌قوڵێ، ئه‌مه‌لۆژیکێکی رۆحی عه‌قڵی ڕوت نیه، وه‌ک له هیگڵ دا هه‌یه، یان له‌هیگڵیه‌تدا هه‌یه. له‌به‌رئه‌وه‌ی، ئه‌وحاڵه‌ته‌نامۆییه‌ی که‌مرۆڤ له‌ڕاستای گه‌شه‌کردنیدا توشیده‌بێت حاڵه‌تێک نیه‌به‌سروشتی‌بوونیه‌وه. کاری کۆمه‌ڵایه‌تی خۆی له‌خۆیدا و له‌ناوه‌ڕۆکیدا نامۆنیه، وه‌ک لای هیگڵ وایه، به‌ڵکو نامۆیی له‌قۆناغه‌مێژووییه‌دیاره‌کاندا به‌کرداری باروزروفێکی دیاری کۆمه‌ڵایه‌تی مێژوویی دروستده‌بێت.به‌تێپه‌ڕاندنی ئه‌و باروزروفه، یان گۆڕینی به‌شۆڕشێکی کۆمه‌ڵایه‌تی، ده‌توانرێت ئه‌و نامۆییه‌بسڕێته‌وه‌و تێپه‌ڕێنرێت. حاڵه‌تی نامۆیی ده‌ربڕی واقیعێکی کۆمه‌ڵایه‌تی دیاره‌له‌ستراکتوری کۆمه‌ڵایه‌تیه‌کی دیاردا. ئه‌لێره‌وه‌بیری شۆڕشی کۆمه‌ڵایه‌تی له‌سیسته‌می بیری مارکسیه‌تدا بوو به‌پێویستیه‌کی هه‌ڵقوڵاو. ئه‌و نامۆییه‌ی که‌توشی مرۆڤ ده‌بێت له‌مێژوودا ناڕوات به‌بێ شۆڕشێکی کۆمه‌ڵایه‌تی. ئه‌وه‌حاڵه‌تێکی هوشیاری یان رۆحی ڕوت نیه‌هه‌تا به‌مه‌عریفه‌و ڕه‌وشت بڕوات، یان به‌سۆفیگه‌رێتی و چاوه‌ڕوانی عه‌قڵی ره‌ها خۆی به‌ده‌ستیبهێنێت. نا! ئه‌وه‌حاڵه‌تێکی مه‌تریالی کۆمه‌ڵایه‌تی مێژووییه‌ناڕوات ته‌نیا به‌پراکتیکه‌کردنی شۆڕشێکی مێژوویی مه‌تریالی نه‌بێت. له‌به‌رئه‌وه، بیری شۆڕشی کۆمه‌ڵایه‌تی هه‌روا نمایشکردن نیه‌له‌مارکسیه‌تدا، به‌ڵکو ناوه‌ڕۆک و دڵی مارکسیه‌ته، فه‌یله‌سوفی گه‌وره‌ی مه‌جه‌ڕی ـ غیورغ لۆکاتش ـ پێناسه‌ی مارکسیه‌ت به‌زانستی شۆرش ده‌کات. ئێمه‌جه‌خت له‌سه‌ر ئه‌م وته‌زایه‌ده‌که‌ینه‌وه‌له‌دژایه‌تیکردنی ئه‌وانه‌ی که‌شیوعیه‌ت به‌ڕوخاو ده‌زانن دوای ـ ڕوخانی یه‌کێتی سۆڤیه‌ت ـ ، ئه‌وانه‌ی ده‌یانه‌وێت مارکسیه‌ت بگۆڕن بۆ جۆرێک له‌لاوازی و لێبورده‌یان میهره‌بانێک له‌لیبراڵیه‌ت، ئه‌مه‌ش بۆ بینینی ده‌وری خۆی له‌سیسته‌می جیهانی نوێدا که‌خۆی له‌ـ زۆر ئاشتیخوازیدا! ـ ده‌بینێته‌وه.\nکه‌واته نامۆیی ڕه‌فتار و ڕوخسارێکه‌له‌ڕه‌فتار و روخساره‌کانی کاری کۆمه‌ڵایه‌تی، نه‌ک خه‌سڵه‌تێکی کرۆکی بێت له‌خه‌سڵه‌ته‌کرۆکیه‌کانی. ئه‌مه‌چه‌ندینجار مارکس دووباره‌ی کردوه‌ته‌وه‌له‌چه‌ندین په‌رتوکدا، ئه‌وانه‌ی زو، وه‌ک ده‌ستنوسه‌کانی پاریس ساڵی 1844، ئه‌وانه‌ی دواتر، وه‌ک ئه‌وه‌ی ناوده‌برێت به‌ـ الغروندریسا ـ ، دواهه‌م به‌رهه‌مه‌په‌رتوکیه‌کانیشی، وه‌ک هه‌رچوار به‌رگه‌که‌ی سه‌رمایه‌داری.\nله‌گه‌ڵ ئه‌وه‌شدا، هه‌ندێک له‌و فه‌یله‌سوفانه‌ی له‌سه‌ر مارکسیه‌ت حسابده‌کرێن نامۆیی به‌کرۆکی کاری کۆمه‌ڵایه‌تی داده‌نێن، له‌گه‌ڵ هیگڵ یه‌کده‌گرنه‌وه‌به‌و مانایه‌یی که‌نامۆیی به‌رجه‌سته‌بووه‌له‌کاری کۆمه‌ڵایه‌تیدا و بووه‌به‌به‌شێک له‌بابه‌ته‌که، یان گۆڕینی کاره‌زیندوه‌که‌بۆ کارێکی مه‌یو و چاپکراو له‌سروشدا، کردنی به‌پڕۆسیه‌کی نامۆیی له‌ناوه‌ڕۆکیدا. له‌سه‌ر ئه‌مانه‌شه‌وه، ئه‌م کاره، واته‌نامۆیی ده‌که‌ن به‌پێویستی له‌کاری کۆمه‌ڵایه‌تیدا، به‌حوکمی سروشتی کاره‌که‌ش، خود ده‌گۆڕن بۆ نامۆیی، که‌یاساگه‌لێک حوکمی ده‌کات یاساگه‌لی خود نیه. ئه‌مه‌ش به‌ومانایه‌دێت که‌خود له‌شتێکدا ته‌وزیف ده‌که‌ن که‌نامۆیه‌پێی، واته‌خود(مرۆڤ) زنجیر و که‌لپچه‌ده‌که‌ن له‌سروشت و یاساکانی نامۆییدا. کاری کۆمه‌ڵایه‌تی یه‌عنی، به‌پێی قسه‌و ڕاڤه‌کردنه‌کانی ئه‌وانه، له‌مه‌مله‌که‌تی ئازادیه‌وه(رۆح) بۆ مه‌مله‌که‌تی زه‌روره‌ت(مه‌ته‌ریال). ئه‌وه‌ش ده‌بێت به‌دروستکردنی خودێکی زنجیرو که‌لپچه‌کراوی هاڕراو و په‌راویزخراو. ئه‌و فه‌یله‌سوفانه‌بوون ده‌که‌ن به‌دوو مه‌مله‌که‌ته‌وه: مه‌مله‌که‌تی ئازادی(مه‌مله‌که‌تێکی ناوکی) و مه‌مله‌که‌تی زه‌روره‌ت(سروشت، مه‌تریال)، به‌ڕه‌ها جیایانده‌که‌نه‌وه، هه‌روه‌ک ئه‌وه‌ی که‌ـ ئیمانۆئیل کانت ـ کردی. له‌به‌رئه‌وه، ئه‌وان خودێتی ـ مرۆڤێتی ـ نوقومبوون له‌خودێتیدا و ناوکیی پراکتیکه‌کردن ته‌نیا ئازادیه. به‌ڵام ده‌رچوونی خود له‌گه‌نگه‌خۆریه‌وه‌و گۆڕینی بۆ بابه‌تی کاری کۆمه‌ڵایه‌تی، به‌ونبوون و نامۆیی و ژێرده‌سته‌یی یاساکانی سره‌ست و لۆژیکی زه‌رور داده‌نێن، یان به‌واتایه‌کی تر به‌پراکتیکه‌کردنی کۆیلایه‌تی و له‌ده‌ستدانی ئازادی داده‌نێن. وه‌ک تێبینی ده‌که‌ین ئه‌م تێڕوانینه‌له‌فه‌یله‌سوفه‌بوونگه‌راییه‌کانه‌وه‌هاتووه( کیرکغور، هیدغر، سارتر). هه‌روه‌ها له‌لای هه‌ندێک له‌و فه‌یله‌سوفانه‌ش که‌له‌سه‌ر مارکسیه‌ت حسابده‌کرێن ئه‌مه‌ده‌بینین.\nهه‌ر بۆ نمونه، فه‌یله‌سوفی ئاڵمانی ـ هربرت مارکوزه‌ـ ئه‌م تێڕوانینه‌دولایه‌نه‌ی دروستکرد، که‌یه‌کێکه‌له‌به‌ناوبانگترین فه‌یله‌سوفی قوتابخانه‌ی فرانکفۆرت وه‌پاڵه‌وانی شۆرشی قوتابیانی ساڵی 1968، له‌یه‌کێک له‌بابه‌ته‌کانیدا له‌ژێر تایتڵی: ده‌رباره‌ی بناغه‌ی فه‌لسه‌فی بۆ تێگه‌یشتن له‌کار له‌زانستی ئابوریدا، له‌ساڵی 1933 دا بڵاویکردوه‌ته‌وه. تیایدا پشتده‌به‌ستێت به‌خه‌ختکردنه‌وه‌له‌سه‌ر په‌یوه‌ندی ناوه‌ڕۆکی نێوان مرۆڤ و کار، به‌لام له‌هامنکاتدا جه‌ختیشده‌کاته‌وه‌له‌سه‌ر په‌یوه‌ستی نامۆیی له‌ناوڕۆکدا به‌کاره‌وه‌ئه‌مه‌ش ده‌رفه‌تده‌دات به‌وه‌ی کار نامۆبیت به‌حوکمی پێکهاتنی وه‌ک پردێک یان ناوه‌ندێکی سه‌ره‌کی له‌نێوان خودی مرۆڤ به‌ئازادیه‌کانیه‌وه‌و نێوان سروشت به‌زه‌روره‌ت. کار به‌نزمترین ئاستی چالاکی مرۆڤ ده‌زانێت، هه‌روه‌ها گه‌مه‌کان به‌رزترین ئاستی چالاکیه‌کانێتی و ده‌ربڕێکی پوختی ناوکی خوده، که‌واته‌ئازادی، مرۆڤایه‌تی. کار، به‌پێی مارکوزه، نامۆیه‌به‌سروشتی خۆی، یان به‌خۆڕسکی، له‌کاتێکدا گه‌مه‌کان گونجاوه‌له‌گه‌ڵ خود و ئازادیه‌کانیدا به‌ته‌واوی. کار خود زنجیر و کۆتده‌کات و ئازادیه‌کانی ژێرپێده‌خات. به‌ڵام گه‌مه‌کان، ئه‌و ئامڕازانه‌یه‌که‌خود خودی لێوه‌دروستده‌کات، به‌بێ جیهان. له‌به‌رئه‌وه‌مارکوزه‌وایده‌بینێت که‌ئامانجی شۆڕشی کۆمه‌ڵایه‌تی ڕزگاری مرۆڤه‌له‌کار به‌ره‌و گه‌مه، واته‌ڕزگری مرۆڤ و ئاره‌سته‌کردنی به‌ره‌و گه‌مه‌کردن. نابێت ئه‌وه‌شمان بیربچێت که‌مارکوزه، کاتێک ئه‌م بابه‌ته‌ی نوسی، تا ئه‌وکاته‌له‌ژێر کاریگه‌ری مامۆستا به‌ناوبانگه‌که‌یدا بوو، مارتن هیدغر، باوکی بوونگه‌رایی ئه‌ڵه‌مانی، پاڵه‌وانی دوای نوێگه‌راێتیش بوو.\nمارکوزه بێئاگابوو له‌جه‌ده‌لی (دیالێکتیک) کار، که‌له‌ناکۆکی هه‌ردوو ڕوه‌که‌یدا ده‌رده‌که‌وت، خود و بابه‌تی، بێ ئه‌وه‌ی به‌خۆیبزانێت که‌وتبوه‌ته‌ڵه‌ی تێڕوانینێکی لاهوتیه‌وه، که‌ئیدانه‌ی جیهانی(مه‌تریالی) ده‌کرد و لایه‌نگیری ڕۆحی روتی ده‌کرد، جه‌ختی له‌سه‌ر لایه‌نه‌خودیه‌که‌ی کار ده‌کرده‌وه‌و لایه‌نه‌بابه‌تیه‌که‌ی وه‌لاده‌نا، له‌گه‌ڵ ئه‌وه‌ی که‌کار هه‌موو کرانه‌وه‌یه‌که‌به‌سه‌ر سروشت و مرۆڤدا که‌هه‌ردو لایه‌نه‌که‌ـ خود و بابه‌تی ـ له‌یه‌کگرتنێکی جه‌ده‌لی پارادۆکسیدا یه‌کێتی دروستده‌که‌ن. ئه‌وه‌که‌هیگڵ و مارکس یه‌ک بوون تیایدا مارکوزه‌له‌بیری کردبوو، مارکوزه‌که‌وته‌ئه‌و ته‌ڵه‌بوونگه‌راییه‌وه‌که‌مامۆستاکه‌ی هیدغر بۆی نابوه‌وه. له‌گه‌ڵ ئه‌وه‌دا مارکوزه‌له‌ساڵی 1933 دا ئاراسته‌ی مارکسی گرت، به‌دورکه‌وتنه‌وه‌له‌هیدغر، له‌گه‌ڵ ئه‌وه‌ی گه‌شه‌کانی ژیان پاڵی پێوه‌نا که‌به‌ره‌و مارکس بڕوات و له‌ته‌ڵه‌ی هیدغر و بوونگه‌رایی ده‌ربچێت، به‌ڵام ئه‌م بانگهێشتانه‌ی هیدغریی لاهوتیی له‌مدوایانه‌شدا له‌په‌رتوکه‌کانیدا ده‌رده‌که‌وت، وه‌ک په‌رتوکی ” پیاوی یه‌ک ڕه‌هه‌ند” وه‌په‌رتوکی ” ئیرۆس و شارستانی”. به‌ڵام مارکس، به‌ته‌واوی ڕون و ئاشکرابوو له‌تێڕوانینه‌کانیدا له‌باره‌ی کاری کۆمه‌ڵایه‌تی و نامۆییه‌وه. باوه‌ڕی وابوو که‌ئازادی تێگه‌یشتنێکه‌به‌پێویستی بوونی، دواجاریس هه‌وڵی ئه‌دا مه‌مله‌که‌تی زه‌روره‌تی ـ سروشت ـ و یاساکانی رسوابکات، به‌کاری کۆمه‌ڵایه‌تی ئاراسته‌کراو به‌مه‌عریفه‌و زانست، له‌پێناوی به‌ده‌ستهێنانی مه‌به‌سته‌مرۆییه‌کان و پڕکردنه‌وه‌ی پێویستیه‌کانی مرۆڤ. مارکس به‌شێوازێکی ڕه‌ها نێوانی مۆرڤ و سروشتی جیانه‌ده‌کردوه، به‌ڵکو ته‌نیا به‌شێوازێکی جه‌ده‌لی جه‌ختیده‌کرده‌وه‌له‌سه‌ر په‌یوه‌ندی گۆڕانێکی دولایه‌نه‌و پارادۆکسیه‌کی ڕێژه‌یی له‌نێوانیاندا. مرۆڤ مه‌مله‌که‌تی ئازادی دانامه‌زرێنێت به‌ڕه‌تکردنه‌وه‌ی سروشت و ئیدانه‌کردنی و سڕینه‌وه‌ی، به‌ڵکو به‌به‌ده‌ستهێنانی و چاودێریکردنی و مرۆییکردنی.\nکۆمۆنیزمی سیسته‌مێکی ئازادیانه‌یه، چوونکه ئه‌و سیسته‌مه‌یه‌که ده‌رفه‌ت ده‌دات به مرۆڤ خۆی حوکمی خۆی(کۆمه‌ڵگاکه‌ی) و ژینگه مرۆییه‌که‌ی که ده‌رفه‌ت ده‌دات به‌هه‌موو تاکێک که گه‌شه بکات و به‌کارێکی دینامیکیی ناوکی به‌بێ فشاری ده‌ره‌کی. ئازادی ڕێکه‌وت و بیسه‌روبه‌رنیه ـ ئه‌نارشیستی نیه‌ـ که پرنسیپێک نه‌بێت حوکمی بکات، وه‌ک بوونگه‌رایی بروای پێیه‌تی، به‌ڵکو گه‌شه‌ی سیسته‌م و ئۆرگانه‌کانیه‌تی به یاسا ناوخۆییه‌کان به‌بێ فشاری ده‌رکه‌ی. تاک له‌کۆمه‌ڵگای کۆمۆنیزمیدا له‌حاله‌تێکی هاوئاهه‌نگی و هاوسه‌نگیدایه‌له‌گه‌ڵ خۆیدا و له‌گه‌ل کۆمه‌ڵگاکه‌ی و ژینگه‌که‌یدا به‌و ئاراسته‌یه‌یه‌که‌بتوانێت له‌گه‌شه‌و ئازادییه‌کی گشتگیر و فره‌ڕه‌هه‌ندابێ.\nسه‌رچاوه: حوار موته‌مدن\nEntry filed under: هاوپشتى.\nرونکردنەوەیەک سەبارەت بەچەواشەکاریەکانی میدیای یەکێتی دژی چەتری ئازادی\tڕۆشنبیر له ته‌نگه‌ژه‌ی فیکریدا


نه‌یزه‌ك یان ته‌نێكی نه‌ناسراوی ئاسمانی گردێك دروستده‌كات\nهەواڵ / زانست :: 25/12/2018 :: 567 جار بینراوە\nهه‌ره‌سهێنانێكی گه‌وره كه گردێكی 150 مه‌تریی له رووسیا دروستكردووه به‌هۆی نه‌یزه‌ك یان كه‌وتنه‌خواره‌وه‌ی ته‌نێكی نه‌ناسراوی ئاسمانی بووه، وه‌ك ئه‌وه‌ى هه‌ندێك له دانیشتوانى ناوچه‌كه باسى ده‌كه‌ن.\nوێنه‌كان ده‌ریده‌خه‌ن كه چۆن تاشه به‌ردی گه‌رم و پاشماوه‌ی نه‌یزه‌ك به‌سه‌ر رێڕه‌وی رووباره‌كه‌دا كه‌ڵه‌كه بوون.\nئانتۆن ئیڤانۆڤ، كه راوچییه‌كی خه‌ڵكی ناوچه‌كه‌یه، كه ده‌كه‌وێته نزیك روبارى بورێیا له هه‌رێمى خابارۆڤسك، باس له‌وه ده‌كات كه ئه‌م هه‌ره‌سهێنانه له رۆژی 14ی كانونی یه‌كه‌مدا روویداوه و هه‌زاران ته‌ن خاكی بینیوه.\nهه‌روه‌ها ده‌ڵێت دووكه‌ڵێك كه بۆنی گۆگردیكی هایدرۆجینی لێده‌هات له‌و شوێنه‌وه به‌رزبووه‌ته‌وه. هه‌روه‌ها له‌سه‌ر ئه‌و گرده‌ی دروست بووبوو به‌ردی گه‌رمیان دۆزیوه‌ته‌وه و بۆیان ده‌ركه‌وتووه ئه‌و گرده له ده‌ستكردی مرۆڤ ناچێت به‌ڵكو له‌وه ده‌چێت ته‌نێكی نه‌ناسراوی ئاسمانی له‌وێدا كه‌وتبێته خواره‌وه و ئه‌وه‌ی دروست كردبێت.\nئه‌لێكسی ماسلۆڤ، كه سه‌رۆكی شاره‌وانیی ناوچه‌كه‌یه ده‌ڵێت شتێك به گۆشه‌یه‌كی تیژ به‌ر گرده‌كه كه‌وتووه و وایكردووه به‌سه‌ر رووباره‌كه‌دا بڕووخێت.\nله‌گه‌ڵ ئه‌وه‌شدا باس له‌وه ده‌كرێت كه ده‌شێت ئه‌و رووداوه به‌هۆی شه‌پۆلی ته‌قینه‌وه‌یه‌كی گه‌وره یان بوومه‌له‌رزه‌وه روویدابێت.\nبۆریس شوستۆڤ كه به‌ڕێوه‌به‌ری په‌یمانگای ئه‌ستێره‌ناسییه له ئه‌كادیمیای زانست له رووسیا پێیوایه ته‌نیا نه‌یزه‌كی گه‌وره ده‌توانن ئه‌و قه‌باره‌یه زیان دروستبكه‌ن و كه‌وتنه‌خواره‌وه‌ی نه‌یزه‌كی وه‌ها گه‌وره‌ش تۆمارنه‌كراوه.


عەزیزی عەزوز – Knwe.org\nسەرەکی » وتار » شێرزاد شێخانی » عەزیزی عەزوز\nسارانی ناوه‌ڕاستی حه‌فتایه‌كان و دواییش له‌سارانی هه‌شتایه‌كان، مجه‌له‌ی (ئه‌لف باء) هەبوو. ئه‌و مجه‌له‌یه له سه‌رده‌می سه‌رنوسه‌ره‌كه‌ی كه حه‌سه‌ن عه‌له‌وی بوو، گه‌یشته  ئاستێکی باشی كاری رۆژنامه‌وانی، چونكی گه‌وره‌ترین بیرمه‌ند و نوسه‌ر و قه‌له‌مه دیاره‌كانی عیراق به‌شدارییان تێدا ده‌كرد. بێجگه له‌وانه‌ش لاپه‌ڕه‌ی ئه‌خیری رۆژنامه‌كه ته‌رخان كرابوو لۆ كاریكاتیر.\nكاریكاتێریسته‌كی زۆر عه‌بقه‌ری هه‌بوو وێنه‌كانی ده‌كێشا ناوی (عباس فازل) بوو. ئه‌و كابرایه عه‌بقه‌رییه‌ك بوو كه‌س شانی له‌شانی نه‌ده‌دا. كاریكاتێری وه‌های ده‌كرد هه‌م ده‌پسای له‌پێكه‌نیندا، هه‌میش قوڕگت پڕ گریان ده‌بوو له‌سه‌ر ئه‌و واقیعه تاڵه‌ی خه‌ركه‌كه تێیدا ده‌ژیا له‌سایه‌ی حوكمی به‌عسدا. ئه‌وه‌ش گه‌وره‌ترین ئیبداعی ئه‌و هونه‌رمه‌نده‌بوو كه په‌یامه‌كه‌ی خۆی به هونه‌ره‌كه‌یه‌وه ده‌گه‌یاند. سێ به‌شی عه‌زه‌مه‌تی ئه‌و مجه‌له‌ی (ئه‌لف باء)یه لۆ ئه‌و هونه‌رمه‌نده گه‌وره‌یه ده‌گه‌ڕێته‌وه، چونكی زۆربه‌ی زۆری خه‌ركه‌كه هه‌ر له‌به‌ر خاتری كاریكاتێره‌كانی عه‌باس فازل ئه‌و مجه‌له‌یان ده‌كڕی، چونكی هه‌موومان ده‌مانزانی ئه‌وه مجله‌ی به‌عسه و خه‌ركیش به‌عام كه‌یفیان به ئیعلامی رژێم نه‌ده‌هات به‌س له‌به‌ر خاتری عه‌باس فازل خولیای ئه‌و مجه‌له‌یه بوون.\nته‌بعه‌ن هه‌ر وه‌كی عاده‌تی خۆی رژێمی به‌عس هه‌ر كه‌سه‌ك ناوی ده‌ربكردابایه له‌ناوی ده‌برد. لۆیه ئه‌و هونه‌رمه‌نده عه‌بقه‌رییه‌یان له مجه‌له‌كه ده‌ركرد چونكی وه‌كی ده‌رێن پێی له‌به‌ڕه‌كه‌ی خۆی زیاتری ڕاده‌كیشاو هه‌نده‌ك سنووری ده‌به‌زاند. ئه‌وجا چیرۆكه تراژیدییه‌كه‌ی عه‌باس فازل دیسان هه‌ر به‌شێوه‌یه‌كی كاریكاتێریانه ته‌واوبوو، ئه‌ویش ئه‌وه‌بوو دوای ده‌ركردنی له مجه‌له‌كه عه‌باس فازل په‌یامه‌كی به‌كاربه‌ده‌ستان گه‌یاند كه شه‌ڕه‌ف ناموسی خۆیان و رژێمه‌كه‌شیانی برده كه‌له‌چیخانه. چوو عاره‌بانه‌یه‌كی كڕی و هه‌نده‌ك پاكه‌تی له‌سه‌ر داناو له‌پێش ده‌ركه‌ی مجه‌له‌كه پاكه‌تفرۆشی كرد!!.. دواییش هه‌ر به‌ده‌ستكورتی سه‌ری نایه‌وه، ئه‌وه‌ش گه‌وره‌ترین په‌یام بوو لۆ رژێمه دیكتاتۆرییه‌كه‌ی به‌غدا. له‌لاپه‌ڕه‌كانی ناوه‌وه‌ش كاریكاتێریسته‌كی دیش هه‌بوو ناوی (خضیر الحمیری) بوو، ئه‌ویش بایی خۆی موبدیع بوو، ئێستاش هه‌ر مایه و كاریكاتیری زۆر جوان و به‌مه‌عنا براو ده‌كاته‌وه.\nله‌و سه‌ردمه لاپه‌ڕه‌كیش هه‌بوو ئه‌و‌یش كۆمیدی بوو، لاپه‌ڕه‌كه ناوی (عەزیزی عەزووز) بوو، كه خه‌ركی كۆمینته‌كی گچكه‌یان ده‌نووسی وپرسیاریان ده‌ركرد، نوسه‌ره‌كه‌ش به كۆمینتی كۆمیدی جوابیانی ده‌دایه‌وه. حه‌تا ئه‌و سارانه‌ی ئه‌خیر كه‌س نه‌یده‌زانی ئه‌و\n(عەزوز)ه كێیه، چونكی مجه‌له‌كه ناوه‌كه‌ی لۆ كه‌س ئاشكرا نه‌ده‌كرد حه‌تا دوای داخستنیشی له‌ساری 2003 له‌گه‌ر رووخانی رژێمی سه‌دام كه‌س نه‌یزانی كێیه. به‌ران له‌و ماوه‌یه‌دا كاریكاتیریستی به‌ناوبانگ (خضیر الحمیری) ئاشكرای كرد كه ئه‌وه‌ی ئه‌و لاپه‌ڕه‌ی ده‌نووسی یه‌ك كه‌س نه‌بوو، به‌ركو پێنج كه‌س بوونه یه‌ك له دوای یه‌ك لاپه‌ڕه‌كه‌یان ده‌نووسی، كه یه‌كه‌میان نوسه‌ری ته‌نزی ناسراوی عیراقی (داود الفرحان) و دواترشاعیری عیراقی (یوسف الصائغ) دوای ئه‌ویش نوسه‌ری ته‌نزی ناسراوی عیراقی (حسن العانی)، دوای ئه‌ویش نوسه‌ر (رضا الاعرجی) ودوا كه‌سیش (ضیاء نوری) بوو.. سه‌رباری ئه‌وه‌ی ئه‌و سه‌رده‌مه هه‌موو ژیانمان كاره‌سات و كوشتوبڕ و چه‌وساندنه‌وه بوو، به‌س دائیم په‌نجه‌ره‌یه‌ك هه‌بوو هه‌وایه‌كی هه‌نده‌ك سافی لێ هه‌ڵمژین، ئێستا نه‌ك ده‌ركه‌و په‌نجه‌ركانمان داخراینه، به‌ركو كونی سۆپه‌كانیش به كۆنكریت لێمان گیرایه، با له‌وه‌ش زیاتر نه‌رێم .. باقی وه‌لسه‌لام ..\nسه‌ما له‌گه‌ر گورگه‌كان


حەماس بە 130 موشەک تەلئەبیبی پایتەختی بۆردومان کرد\n2021.05.11 - 20:50\nکەمێک پێش ئێستا، کەتیبەکانی قەسامی سەر بە بزوتنەوەى حەماسی ئیسلامی 130 موشەکیان ئاڕاستەی شاری تەلئەبیبی پایتەختی ئیسرائیل کرد کە ئەوەش فراوانترین هێرشە بۆسەر ئیسرائیل لە ماوەى چەند ڕۆژی ڕابردوودا.\nبزوتنەوەى حەماس لە کەرتی غەزە دەڵێت، هێرشەکە "وەڵامێکە بۆ بۆردومانکردنی باڵەخانەیەکی نیشتەجێبوون لە غەزە لەلایەن فڕۆکە جەنگییەکانی ئیسرائیل."\nماوەی چەند ڕۆژێکە گرژییەکانی نێوان ئیسرائیل و بزووتنەوەی حەماس و بەرەی بەرخۆدانی فەلەستینی لە غەزە بەردەوامە، ئەمڕۆ باڵەخانەیەکی 12 نهۆمی لە غەزە کرایە ئامانج و باڵەخانەکە بەتەواوی ڕووخا کە "چەندین فەرماندەی باڵای حەماسی تێدا بووە".\nدوێنێ دووشەممە (16ی ئایاری 2021) ئاڵۆزییەکانی هەردولا فراوانتر بوو کاتێک بزووتنەوەی حەماس سەدان مووشەکی ئاراستەی ئیسرائیل کرد، لە بەرامبەریشدا ئیسرائیل زیاتر لە 130 شوێنی لە غەززە بۆردوومانکرد و بەهۆیەوە لانیکەم 25 کەس کوژران کە لەنێویاندا منداڵیش هەن.\nگرژییەکانی نێوان ئیسرائیل و فەلەستین چەند رۆژێکە لەسەر چەند خانوویەکی گەڕەکی شێخ جەڕاح دەستیان پێکردووە. بە بڕیاری دادگا داوا کراوە چوار ماڵ لەو گەڕەکە چۆڵبکرێن، عەرەبەکانی قودسیش دەڵێن لەسەر لاشەیان دەتوانن خانووەکانیان لێبسێنن.\nلە بەردەڕەش تەرمی ئافرەتێک بە کوژراوی دۆزرایەوە\n2021.05.24 - 17:29\nپەناخوازێکی ڕۆژهەڵاتی کوردستان کۆتایی بە ژیانی خۆی هێنا\n2021.05.24 - 17:17\nڕونکردنەوەى دارایی پەرلەمان لەبارەی لێبڕین و باج خستنە سەر موچەی فەرمانبەران\n2021.05.24 - 15:49\nلەبارەی کات و شوێنی بەخاک سپاردنی بێهزاد مەحمودی ڕوونکردنەوە دەدرێت\n2021.05.24 - 15:13


باندێكی ساخته‌كردنی دراو له هه‌ولێر ده‌ستگیرکران\nهەواڵ / کوردستان :: 22/01/2018 :: 240 جار بینراوە\nتاگ :: دراو و بانک هەولێر\nپۆلیسی نه‌هێشتنی تاوان له ناو بازاڕی هه‌ولێر شه‌ش كه‌سیان به پاره‌ی ساخته‌وه ده‌ستگیر كرد كه خه‌ریكی ساخكردنه‌وه‌ی پاره‌ی ته‌زویر بوون و سه‌رچاوه‌یه‌كیش رایده‌گه‌یه‌نێت، بانده‌كه كچێكی بیانیان له‌گه‌ڵدابووه.\nسه‌رچاوه‌یه‌ك له ناو بازاڕی ئاڵوگۆڕی دراوی هه‌ولێر كه نه‌یویست ناوی بڵاوبكرێته‌وه به دواڕۆژی راگه‌یاند، ماوه‌ی چه‌ند رۆژێكه بڕێكی زۆر پاره‌ی ته‌زویر كراوی (یۆرۆ) له‌ناو بازاڕه‌كانی هه‌ولێر بڵاو بوییه‌وه و دوای ئاگادار كردنه‌وه‌ی پۆلیسی نه‌هێشتنی تاوان تواندرا چه‌ند كه‌سێك ده‌ستگیر بكرێن كه مامه‌ڵه‌یان به پاره‌ی ساخته‌وه ده‌كرد.\nوتیشی "ئه‌و بانده‌ی ده‌ستگیركراون زیاتر له ده هه‌زار یۆرۆی ساخته‌یان هێناوه‌ته ناو بازاڕه‌كانی هه‌ولێر و به‌شێك له‌و پاره ته‌زویره‌یان ئالوگۆڕ پێكردووه‌و كه‌ل و په‌لیان پێكڕێوه".\nسه‌رچاوه‌كه كه كاری ئالوگۆڕی دراو ده‌كات له بازاڕی دۆلار فرۆشانی هه‌ولێر ئاماژه‌ی به‌وه‌شكرد، بانده‌كه شه‌ش كه‌سن و یه‌كێك له ئه‌ندامانی كچێكی بیانییه‌و ئێستا له لایه‌ن پۆلیسی تاوانه‌وه ده‌ست به‌سه‌ر كراون و دراونه‌ته دادگا.\nله‌و باره‌یه‌وه دواڕۆژ په‌یوه‌ندی به پۆلیسی هه‌ولێر كرد، به‌رپرسانی پۆلیس ده‌ستگیر كردنی بانده‌كه‌یان ره‌ت نه‌كرده به‌ڵام به بیانوی ته‌واو نه‌بوونی كاره‌كانی دادگا ئاماده‌نه‌بوون هیچ قسه‌یه‌ك له‌سه‌ر بانده‌كه بكه‌ن.


خەڵکی کوردستان – Yalla\nأرشيف الوسم:خەڵکی کوردستان\n“هیچ وڵاتێک سنوری لەگەڵ کوردستان داناخات”\nئا: ئیلیان قەرەداغی پاش رۆژێک لە ئەنجامدانی ریفراندۆمی سەربەخۆیی کوردستان، خەڵکی کوردستان چاویان لە ئایندەیەکی گەشە، بەڵام بە وریاییەوە لە گۆڕانکارییەکان دەڕوانن. لەوکاتەوەی بڕیار لە وادەی پرۆسەکە دراوە، وڵاتانی دەوروبەر و خودی عیراقیش بەرەو رووی سەرکردایەتی سیاسیی هەرێمی کوردستان وەستاونەتەوە و هەڕەشەکانیان بەردەوامە. لە بەرامبەر ئەو گوشار و هەڕەشانەدا، سادق جەباری ئەندامی مەکتەبی سیاسیی حزبی …\nمتابعة قراءة ““هیچ وڵاتێک سنوری لەگەڵ کوردستان داناخات””\nتمّ النشر بواسطةYalla یه‌ڵڵا سبتمبر 26, 2017 سبتمبر 26, 2017 نُشر فيبیروڕاالوسوم: خەڵکی کوردستان،ریفراندۆم،سنور،سەربەخۆیی کوردستان،عیراق،کورد،کوردستاناترك تعليقًا على “هیچ وڵاتێک سنوری لەگەڵ کوردستان داناخات”


نووچە نێت | ڕاستگۆیی بێ لایەنی| بە پیشەكردن‌و پێوانەیی بوونی خەباتی ژنان لە كوردستان\nئەمرۆ (پێنج شەممە 26 2022 May )\nئافرەتان / بیروڕا\nبە پیشەكردن‌و پێوانەیی بوونی خەباتی ژنان لە كوردستان\nFebruary 2021 03 - 03:38:20\nئەمڕۆ دۆزی ژن لەكوردستان بە‌تەواوی دابڕێنراوە لەسیاسەت، بەو واتایەی خەباتكردن بۆ مافەكانی ژن لەدۆزێكی سیاسی‌و هەمەلایەنەی كۆمەڵایەتییەوە، كورتكراوەتەوە بۆ كۆمەڵێك دامودەزگای حكومی‌و ڕێكخراوەی ژنان بە سیستمێكی هایڕاكی‌و دابەشكاری لە پلەوپایە‌و موچەدا.\nخۆ ئەگەر نزیكتر سەرنج بدەین، دەبینین دۆزی ژن لە ئێستادا لە فۆرمێكی فەرمی‌و بەپێوانەیی كراودا گوزارشتی لێدەكرێت لەلایەن كۆمەڵێك ڕێكخراو، بێگومان بە 'سەرۆكایەتی' كۆمەڵێك لە ژنان، كە هەریەكە‌و سەركردەیەك یان پارتێكی سیاسی پاڵشپتی ماددی‌و مەعنەوی دەكات. هەندێكیان پاڵپشتی دەرەوەی كوردستان وەردەگرن‌و بەهەمان شێوە لە دەوری بازنەی ژنانی دەسەڵاتخوازدا دەسوڕێنەوە، بەهۆی كۆمەڵێك بەرژەوەندی هاوبەشەوە كەوا دەخوازێت پێكەوە كاربكەن. دیارە بە هەموویان لە دەوری كۆمەڵێك دروشمی (نیولیبڕاڵ)و (ڕیفۆرمخواز)ی لاواز كۆبوونەتەوە. كۆی داخوازی‌و گوتارەكانیان لە هاوسەنگی ڕەگەزی‌و چەسپاندنی كۆتای ژناندا خۆی قەتیسكردووە.\nهەروەها كورتكردنەوەی پرسی گرنگ سەبارەت بە (توندوتیژی‌و هەراسانكردن)و زۆری دیكە، بۆتە هەندێك ڤیدیۆ كلیپی كورت‌و سادە‌و كاڵ‌و كرچ. لە كاتێكدا ئەم كلیپانە كۆمەكێك ناكەن گەر خودی كێشەكە كاری باشی لەسەر نەكرابێت، كلیپێكی نیوخولەكی دەتوانێت چی لە زهنیەتی تاكەكاندا بگۆڕێت كە خودی كێشەكە هێشتا بەباشی پێناسە‌و باس نەكراوە لە كۆمەڵگەدا؟!\nئەگەر بە وردی لەچالاكییەكانی ( شانزدە ڕۆژەی وەستانەوە بە دژی توندوتیژی) بڕوانین، وەك تازەترین نموونە، ئەوا دەبینین كە هەر ئەم ڕێكخراوانە‌و 'سەرۆك'و 'بەڕێوەبەر'و 'وتەبێژەكانیان' لەپاڵ پیاوانی سەركردە‌و ژنانی پارت‌و حكومیدا دەبینرێن، و بە ملپێچێكی پرتەقاڵییەوە كۆمەڵێك وتاری دووبارەبووەوە پێشكەشدەكەن.\nئەو ژنانەی كە بەدەوری پلەوپایە‌و دەسەڵاتەوەن، نەیانتوانیوە گوتارێكی جدی ژنانەیان هەبێت بە دونیابینی خۆیانەوە، بەرهەمهێنەوەی ڕوانین‌و خواستەكانی دەسەڵاتن.\nئەوەی بەدیدەكرێت نەبوونی هیچ گوتارێكی ڕادیكاڵانەیە كە دەست بەرێت بۆ ڕیشەی كێشەكان‌و ڕەخنەی جیدی دەسەڵات بكات لە هەموو فۆرمەكانیدا، وە لە هەمان كاتدا ئەڵتەرناتیڤ‌و ستراتیژییەكی بوێرانە‌و بێ سازش بخاتە ڕوو بۆ كاركردن‌و خەباتی ژنان. گفتوگۆكان لەوەدا قەتیس بوون؛ كە كێ زۆرتر كاری كردووە؟ كێ زۆرترین پرۆژەی ئەنجامداوە؟و كێ زۆرترین پاڵەوانیەتی ئەنجامداوە؟!\nئەوانەی بەپشتیوانی سەرۆك‌و پارتەكان پلە‌و پۆستیان پێدراوە لە دامودەزگاكانی حكومەت‌و زانكۆكان‌و ناوەندەكان، وەكو پیشە لەو بوارەدا كاردەكەن، نەك وەك خەباتكارێكی سیاسی دۆزی ژن. ئەمەش وەها دەكات كە گوتار‌و كاركردنی ئەم ژنە 'پرۆفێشناڵانه' ی بواری ژنان لە چوارچێوەیەكی دیاریكراوی فەرمی‌و پیشەییدا بێت، نەوە‌ك بوێرانە جەختكردنەوە بێت لە دۆزی ژن.\nبێگومان ئەم جۆرە لە ژن كە بە دەوری پلەوپایە‌و دەسەڵاتەوەن، نەیانتوانیوە گوتارێكی جدی ژنانەیان هەبێت‌و ڕوانینێكی ژنانەیان نییە بە هۆشمەندی‌و دونیابینی خۆیانەوە، بەڵكو بەرهەمهێنەوەی ڕوانین‌و خواستەكانی دەسەڵاتن بۆ كەمە ڕیفۆرمێك، كە خودی دەسەڵات خۆی ڕێگەی پێداون قسەی لەسەر بكەن.\nبە واتایەكی تر؛ ئەم ژنانە ڕێگەپێدراوی (دەسەڵاتی پیاوسالارین) لە هەرێمی كوردستاندا كە كۆمەڵێك پێشنیاری سادەی وەكو (هاوسەنگی ڕەگەزی)و (كۆتای ژنان) بكەن، هەربۆیەش ساڵانێكی زۆر لەڕێگەی ناوەند‌و ڕێكخراوەكانیانەوە لە دەورری ئەم خواستانەدا كاردەكەن‌و وا نیشاندەدەن كە بۆ دۆزی ژن كاردەكەن، بەڵام لەڕاستیدا ئەم جۆرە كاركردنە زۆر بێ زیانە بۆ دەسەڵات‌و هیچ پرسیارێكی جدی‌و دەستبەجێ لەسەریان دروست ناكات.\nلە بەردەوامی ئەم نمایشەدا هەر جارە‌و ڕێكخراوێك هەڵدەستێت بە كردنەوەی كۆمەڵێك كارخانە‌و خولی ڕاهێنان. لە هەمووی سەیرتر خولی (دروستكردن كردنی ژنی سەركردە)یه، كە لەڕاستیدا ئەمە ئەوپەڕی لێدانە لە دۆزی ژن. لە كاتێكدا ڕێكخراوی ژنان دەبوایە كاری لەسەر نەهێشتنی هایڕاكی‌و جیاكاری بكردایە لە نێوان ژناندا، نەك بەرهەمهێنانەوەی ئەو جیاكارییە بێت كە دەسەلاتی پیاوسالاری دروستی كردووە لەنێوان مرۆڤەكاندا.\nلە كاتێكدا ژنان سواڵدەكەن، دەكوژرێن‌و دەسوتێندرێن، دەستدرێژی سێكسی دەكرێتە سەریان‌و لەكار‌و لەناو ماڵ وەكو كۆیلە مامەڵەیان لەگەڵ دەكرێت. ڕێكخراوەكانی ژنان لە گرانترین‌و باشترین گەڕەكەكانی شار بنكەیان هەیە.\nلەوەش گرنگتر خەباتی سیاسی ژنان ئەوەندەی پێویستی بە دونیابینی ژنانە‌و كاری هەرەوەزی‌و بێ پلەوپۆستە، نیو هێندە پێویستی بە 'سەركردە'ی دروستكراو نییە لەسەر ڕێبەری ئامادەكراوی نیولیبڕاڵی ئەمریكی. هەربۆیەش كۆی كۆڕ‌و سیمینار‌و كارخانەی ئەم ڕێكخراو‌و دامودەزگایانە، لە چوار دیواری فەرمانگە گرانبەهاكانیان‌و هۆتێلە پێنج ئەستێرەكاندا قەتیس بووە.\nلە كاتێكدا ژنان سواڵدەكەن، دەكوژرێن‌و دەسوتێندرێن، دەستدرێژی سێكسی دەكرێتە سەریان‌و لەكار‌و لەناو ماڵ وەكو كۆیلە مامەڵەیان لەگەڵ دەكرێت. ئەوە سەرەڕای ئەوەی كە ڕێكخراوەكانی ژنان لە گرانترین‌و باشترین گەڕەكەكانی شار بنكەیان هەیە، كەسیان ئامادە نین بارگە‌و فەرمانگەیان ببەنە گەڕەكێكی پڕ لە كێشە‌و لەوێ لە نزیكەوە لەگەڵ ژنانی هەژاردا كاربكەن.\nلێرەوە بەپیشەبوونی بواری ژنانمان بۆ دەردەكەوێت, كە چۆن كۆمەڵێك كەس بوونە (پیشەوان)، بە واتایەكی تر كۆی دۆزی ژن كراوەتە 'كەرتێك'و دابەشكراوە بەسەر كۆمەڵێك 'پیشەدا'، لەوانە سەرۆك، بەڕێوەبەری بەرنامە، ئەفسەر، كارمەند، كارمەندی پرسگە، كارگوزار‌و شۆفێر. ئەمە ئەو ڕۆڵانەن كە ڕێكخراوەكانی ژنان پەیڕەوی دەكەن لەم كەرتەی بازرگانی دۆزی ژندا.\nئەوەی ئێستا وەك ڕێگرێكی گەورە لەبەردەم دروستبوونی بزوتنەوەیەكی ڕادیكاڵ‌و خاوەن دونیابینی ژناندایە خودی ئەم ڕێكخراو‌و ناوەندانەن، كە لە ژێر ناوی دۆزی ژن‌و ڕەگەزدا، سەرۆك‌و بەڕێوەبەر‌و كارمەند‌و پیشەوانن بەڵام كەمترین گفتوگۆی هزری‌و مەعریفی دەبینین لەو وڵاتەدا لەسەر پرسی ژن بكرێت. ئەوەی كە هەیە كۆمەڵێك سیمینار‌و كۆنفرانسی ڕووكەش‌و فەرمی‌و نمایشین بۆ سەرۆكەكانی ئەم ڕێكخراوانە، هەڵبەت ئەویش بەپێی دووری‌و نزیكیان لە دەسەڵاتەوە مافی قسەیان هەیە لەم شوێنانە، ئەگینا دەبێت وەكو گوێگر ئامادەبن بە دەوری مێزە ڕازاوەكاندا.\nهەر له هەناوی ئەو بازنەی دەسەڵاتەشدا كە ئەمڕۆ لە كەرتی ڕێكخراوی ژناندا دروست بووە، هایڕاكی‌و دەستەبەندی دروستبووە، ئەوانەی زۆرترین پەیوەندی‌و نزیكایەتییان هەیە لەگەڵ دەسەڵات‌و فڵانە سەرۆك‌و فڵانە وەزیر، زۆرترین هەلی میدیایی‌و قسەكردن‌و ئامادەییان دەدرێتێ لە كۆنفرانسە 'فەرمی'و بۆنەكاندا لەژێر ناوی ژن‌و ڕەگەز‌و ئافرەت‌و هتد.\nئەم بە (پیشە- بوونە)و بە (پێوانەیی كردنەی دۆزی ژن) بەر لەهەموو شت مەترسییە لەسەر دۆزەكە خۆی‌و بەلاڕێدابردن وچەواشەكارییە. بوونی كۆمەڵێك ژن لە دەسەڵات‌و پچڕینی پێگە بۆ چەند ژنێكی دەسەڵاتخواز، نانێك بۆ سفرەی هەزاران ژن‌و خانەوادەی هەژار زیاد ناكات. ئەوەی دەشێت ڕووبدات جیاكردنەوەی هێڵی ئەوانەیە كە لە ڕووی فیكری‌و بنەما‌و سیاسیەوە لەگەڵ ئەم گوتارە ناچالاك‌و پاشكۆیەدا نین.\nهەوڵدان بۆ كاركردنی سەربەخۆ‌و دروستبوونی گروپگەل‌و دەست پێشخەری گەنجانە‌و جیاواز لەدەرەوەی ئەم بەبازرگانی بوونەدا، دەتوانێت سەرەتایەك بێت بۆ هاتنەكایەی گوتارێكی شۆڕشگێڕانەی ژنی كورد. گوتارێك كە هەڵگری لێكدانەوە‌و دونیابینی ژنانەی خۆی بێت بۆ هەموو كایەكان‌و لەدەرەوەی بازنەی دەسەڵات‌و دەسەڵاتخوازی گەشەبەخۆی بدات بۆئەوەی بە گشتی بۆ دۆزی كۆی ژنانی كورد خەبات بكات.\nلەماڵپەڕی ڕوانگەو رەخنەوە\nOctober 2021 05\nسیاسەت و خاک، هاوکێشەی هەمان تێکستی کۆمەڵگەکانە\nمۆدێرنیزمی کورد هەڵقوڵاوی کۆمەڵگەی کوردییە یان حەزی نوخبەیە؟!\nئافرەت و ژیان، ئاوڕێک لە دوێنێ و ئەمڕۆدا\n8ی ئازار و دابەشبوونی فیمینیزم\nتێکۆشانی ژنانی کورد بەشێکی زیندووی مێژووی خەباتی ژنانی جیهانە\nهەشتی مارس و چەند سەرنجێک: هەشتی مارس ڕۆژی ڕێکخراوەکانی ژنان نییە\nوردەکیس (تکیس) چییە؟


هەرێمی سوننە . . پشكۆی ژێر خۆڵەمێش\n11:57 - 25/10/2020\nهەرێمی سوننە . . پشكۆی ژێر خۆڵەمێش\nتادێت رەوشی سیاسی عێراق پێشهاتی نوێ بەخۆیەوە دەبینێت و لە ئێستاشدا پرسێك كە باڵی بەسەر شەقام و ناوەندە سیاسییەكان و تەنانەت بەشێك لە پایتەختەكانی خۆرهەڵاتی ناوەڕاستدا كێشاوە، گریمانە و پرۆژەی دروستكردنی هەرێمێكی سونەیە لە عێراقدا كە لە یەك كاتدا هەم پشتیوانی و هەم دژایەتی دەرەكی هەیە بۆ پرۆژەكە و هەمیش لە ناوخۆدا چ وەك ململانێیەكی مەزهەبی و چ وەك ململانێیەكی سیاسی یار و نەیاری زۆری بۆ پەیدا بووە.\nهەموو نیشاندەرەكان بەتایبەتی لەسەر ئاستی ئابووری و سیاسی و دیمۆگرافی و كۆمەلایەتی، ئاماژەن بۆ ئەوەی كە زۆرینەی ڕەهای عەرەبی سوننە، بەتایبەتی ئەو كەسانەی كە ئاوارەبوون ، متمانەیان بەدەسەڵاتی ناوەند و ئەگەری پێكەوەژیان لەژێر سایەی دەسەڵاتی ئەمنی و سیاسی ئێستادا نییە و بە پەرۆشن بۆ دروستكردنی كیانێكی تایبەت كە لەرووی ئەمنی و ئابوری و ژیانی رۆژانەوە زیاتر هەست بە ئارامی بكرێت و بۆ ئەوەش بژاردەی بەهێزیان دروستكردنی هەرێمێكی تایبەت بە خۆیانە.\nپرۆسەی بە هەرێمكردن پێویستی بە چوارچێوەیەكی سیاسی ئاڵۆز هەیە، ئاڵۆز بە ئەندازەیەك كە ئەمریكا و زلهێزە نێودەوڵەتییەكان رازی بكرێن بۆ گۆڕینی نەخشەی سیاسی و ئیداری عێراق، لە ناوخۆی ماڵی سونەشدا پێویستی بە رەوت یان ستراتیژێكی نوێیە كە ئەو پێكهاتەیە بەسەر جیاوازی و كێشە ناوخۆییەكانیاندا زاڵ بكات و بیانكاتە یەك باسكی سیاسی.\nهاوكات پرۆژەی بە هەرێمكردن پێویستی بەهەنگاوی دەستووری هەیە، بۆ ئەوەش پێویستە لە داوای ئەنجومەنی پارێزگاكانەوە دەستپێبكات تا دەگات بە راپرسی دانیشتوانی ئەو پارێزگایانەی كە دەیانەوێت لە چوارچێوەی هەرێمێكدا یەكبگرن، ئەمەش پرسێكی ئاڵۆز و هەستیارە و میكانزیمە سیاسییەكان بڕیاری لێدەدەن نەك میكانیزمە یاساییەكان بە تەنها.\nئەگەرچی تا هەنوكە پرۆژەی هەرێمی سونی تەنها لە ژووری داخراو و سەر مێز و گفتوگۆی سیاسییەكاندایە و نەكراوەتە پرۆژەیەكی واقعی و پێشكەش نەكراوە، بەڵام خودی پرۆسەكە دەشێ هەندێ پێداویستی هەبێت بەتایبەت لە عێراقێكدا كە هەموو بڕیارێكی گەورە پێویستی بە لێكدانەوەی بەژەوەندی و ئەجێندای وڵاتانی هەرێمی و نێودەوڵەتی هەیە.\n1) ڕەزامەندی ئێران\nبەوپێیەی كۆماری ئیسلامی ئێران كاریگەری سەرەكی سیاسی و سەربازی لە عێراقدا هەیە، هیچ شتێكی ستراتیژی بەبێ ڕەزامەندی تاران روونادات، هەروەها خاوەن ڕایەكی ستراتیژیی و هەیمەنەیە بەسەر تەواوی عێراقدا بە هەرێمی كوردستانیشەوە، بۆ ئەوەش ئاسان نییە كە كۆماری ئیسلامی رازیبكرێت بەبێ مەرج و فشار رێگە بە دروستبوونی لەمپەڕێكی گەورە بدات لەبەردەم ئەو هێڵەی كە ناونراوە هیلالی شیعی لە ناوچەكەدا.\n2)\tشوێنی جوگرافی\nناوچە و پارێزگا سوننە نشینەكان بەتایبەت نەینەوا، ئەنبار و سەڵاحەددین، بە یەكترەوە گرێدراون بەڵام دووریی زۆر ناوچە ئاوەدانەكان جیادەكاتەوە.\nلەلایەكی دیكەوە سوننەكان باس لەوە دەكەن كە 6 پارێزگا دەكەوێتە سنوری هەرێمەكەیانەوە، بەڵام جگە لە "نەینەوا و ئەنبار و سەلاحەدین" پارێزگاكانی "بەغداد و كەركوك و دیالە" كێشەیان تێدایە بەتایبەت كورد و شیعە و توركمان كە جەخت لەسەر ئەوە دەكەنەوە بەشێك لەو پارێزگایانە هی ئەوانە.\nهەرێمی سوننی ئەگەر دروستبكرێت لە 3 پارێزگاوە دراوسێی هەرێمی كوردستان دەبێت كە پارێزگاكانی (دیالە و نەینەوا و كەركوك)ن، لەم پارێزگایانەش هەندێك ناوچە مایەی ناكۆكین لەنێوان ئێستای هەرێم و عێراقدا كە ئەوكات دەبنە ناوچەی كێشەلەسەر یان جێناكۆك لەنێوان هەرێمی كوردستان و هەرێمی سونەدا و بەر لە دروستكردنی هەرێمەكە پێویستە هێڵە ستراتیژییەكانی رێككەوتنێك ئامادەبكرێت.\n3)\tزۆرینەی سیاسی\nئێستا بڕیاری زۆرینەی سیاسی لە عێراقدا لە دەستی شیعەدایە، هەروەك زۆرینەی پەرلەمانی و بەشی سەرەكی حكومەتی عێراق هەر لای پێكهاتەی شیعەیە و دروستكردنی هەرێمێكی سوننەش لەلای شیعەكان بە ئاسانی هەزم ناكرێت، هەربۆیە لەمپەڕی گەورەی یاسایی و سیاسی و كارگێڕی چاوەڕوانی پرۆژەیەكی لەمجۆرە دەكات لەلایەنی شیعەوە بۆ ركابەرە مەزهەبییەكەیان كە سوننەیە.\n4)\tپەرتەوازەیی ناوماڵی سوننە\nجیاواز لەو فشار و ئەگەرانەی كە لە دەرەوە و لای پێكهاتەكانی دیكەوە چاوەڕوانیان دەكات، لەناو خۆدی ماڵی سوننەشدا ناكۆكی و لێكترازاوی زۆری سیاسی بەدیدەكرێت و بەسەر چەند كوتلە و گروپێكدا دابەشبوون كە رەنگە ئاسان نەبێت هەموویان لەژێر چەترێكدا كۆببنەوە و ببنە یەك بڕیار و یەك باسكی سیاسی لەپێناو پرۆژەی بەهەرێمكردنی ناوچەكانیاندا.\nبۆ نمونە تەنها لەگەڵ باسكردن لە پرۆژەكە، نازم شەمەری پەڕلەمانتاری بەرەی عەرەبی كەركوك لە ئەنجوومەنی نوێنەرانی عێراق رایگەیاندووە، ئەوان دژی پرۆژەی درووستكردنی هەرێمی سوننەن لە عێراقدا، لەبەرئەوەی لەراستیدا ئامانجی پرۆژەكە بۆ دابەشكردنی عێراقە.\nلەپاڵ ئەوەی عەرەبە سوننەكان دەیانەوێت بەپێی هەڵكەوتەی جوگرافی ناوچە سوننە نشینەكان سنوری هەرێمەكەیان نەخش بكەن كە لە ناوەراست و باشوری خۆرئاوی عێراقدا خۆی دەبینێتەوە، بەڵام بە خوێندنەوەیەكی خێرا بە ئاسانی هەست بەوە دەكرێت كە سوننەكان ئومێدی هەرێمیان لەسەر وێرانەیەك هەڵچنیوە بەجۆرێك:-\nبەپێی خەمڵاندنەكان هێشتا نزیكەی یەك ملیۆن ئاوارەی ناوچە سوننە مەزهەبەكانی عێراق لە هەرێمی كوردستانی عێراقدا نیشتەجێن ، لەگەڵ ژمارەیەكی هاوشێوە كە ئاوارەی وڵاتانی دراوسێ بە تایبەت توركیا و ئوردن بوون، ئەوە جگە لەوەی نزیكەی 500 هەزار عەرەبی سوننی ئاوارەی ناوچەكانی تری عێراق و وڵاتانی كەنداوی عەرەبی بوون.\nبەوپێیەش نزیكەی سێ ملیۆن ئاوارەی عەرەبی سوننە بۆشایییەكی دانیشتوانیان لە ناوچەكانی ناوەڕاست و ڕۆژئاوای عێراق دروستكردووە و هێزە سیاسییەكان و میلیشیا شیعییەكان بەدوای پڕكردنەوەیدا دەگەڕێن لە ڕووی دیمۆگرافی و سیاسی و ئەمنییەوە.\nزۆرینەی ناوچە سوننەنشینەكان لە شەڕی داعشدا بە رێژەیەكی زۆر وێران بوون و لە كۆتاییدا هێزە سیاسییە سوننەكان دەبێت ڕووبەڕووی بەرپرسیارێتی بنیادنانەوەی ئەو ناوچانە ببنەوە.\nبۆ نمونە، بەپێی خەمڵندنەكانی UNDP لە عێراق، هەروەها وێنە سەتەلایییەكان ئاماژە بەوە دەدەن كە 15 ناوچە لەكۆی 54 ناوچەی موسڵ بەتەواوی وێران بوون، 23 ناوچەش زیانیان پێگەیشتووە و 15 ناوچەش زیانەكانیان بەراورد بەوان كەمترن و خەمڵاندنەكان وان كە ڕۆژئاوای شارەكە پێویستی بە 700 ملیۆن دۆلارە ، بۆ ئەوەی بتوانرێت خزمەتگوزاری سەرەتایی بۆ دابین بكرێتەوە، هاوكات رۆژهەڵاتی شارەكە پێویستی بە 132 ملیۆن دۆلارە تەنها بۆ بنیادنانەوەی خزمەتگوزارییە زۆر سەرەتاییەكان.\n3)\tهەیمەنەی میلیشیایی\nهەموو ناوچە سوننە مەزهەبەكان، بەتایبەتی ناوەندی سەرەكی موسڵ، لە لایەن میلیشیاكانی حەشدی شەعبیەوە ئیدارەی ئەمنی دەدرێن كە تەنها هێزێكی چەكدار نین، بەڵكو هەژموونێكی تا رادەیەك تۆتالیتاری ڕەهایان هەیە بەسەر هەموو كایەكانی ژیانی سیاسی، ئابوری، بیرۆكراتی و ئەمنیدا.\nمیلیشیا چەكدارەكان لە ناوچە سوننە مەزهەبەكان یەكگرتووترن بەراورد بە هەموو ناوچەكانی دیكە، بە واتایەكی دیكە ئەگەر گروپە جیاوازەكانی ناو میلیشیا چەكدارەكان لە ناوچەكانی خوارووی عێراق جیاوازییان هەبێت و كێشەی ناوخۆییان هەبێت ئەوا رێگەیان نەداوە ئەو كێشانە سەربكەوێتە ناوچەكانی ناوەراست و بەشێك لە باكوری عێراق كە ناوچەی سوننین و دەرفەتیان نەداوە بچوكترین درز لە ریزەكانیاندا لەو ناوچانە دروستببێت، هەربۆیە یەكدەنگییەكی دژی میلیشیایی چاوەڕوانی ئەگەری دروستكردنی هەرێمە لە ناوچە سوننە نشینەكان.\n4)\tناكۆكی سیاسی\nحیزبی ئیسلامی عێراقی كە پارتی ئیسلامی كۆنسەرڤاتیڤ‌و نزیك لە ئایدۆلۆژیای ئیخوان موسلمینە ، بە یەكێك لە گەورەترین هێزە سیاسیەكانی عەرەبی سوننە دێتەبەرچاو چونكە لە هەموو ناوچە سوننە نشینەكاندا ڕێكخراوە و لایەنگر و رێكخستنێكی گشتگیری هەیە، لەگەڵ ئەوەشدا چەندین كەسایەتی سیاسی دیار لە حیزبی ئیسلامی عێراقی جیابوونەتەوە وەك سەرۆكی بزوتنەوەی مەدەنی و سەرۆكی پێشوی پەرلەمان سەلیم جبوری، لەكاتێكدا ئەو حزبە بەرچاوترین و كاریگەرترین حیزب بوو لە نێو عەرەبی سوننەی عێراقدا لە قۆناغە جۆراوجۆرەكاندا تەنانەت لە سەردەمی حوكمی 1963 - 2003 ی ناسیۆنالیستە عەرەبەكانیشدا.\nبەدوایدا هاوپەیمانی یەكگرتوو بۆ چاكسازی كە چەترێكە بۆ سەركردایەتی سیاسی بنەماڵەی نوجەیفی، . ئوسامە نوجەیفی جێگری پێشووی سەرۆك كۆمار و ئەسیل نوجەیفی برای كە پێشتر پارێزگاری نەینەوا بوو.\nلەلایەكی ترەوە پڕۆژەی عەرەبی لە عێراق بە سەركردایەتی پەرلەمانتار و بازرگان (خمیس خەنجەر) كە سوننەیەكی سیاسی هاوچەرخە و هەوڵی ڕزگار بوون لە میراتی حزبە ئیسلامی و ناسیۆنالیستە ئیسلامییەكان دەدات و بەدوای پێشكەشكردنی پڕۆژەی سیاسی پراكتیكیدایە.\nئەم سێ بەرە سەرەكییە كە هەریەكێكیان خاوەنی دید و بۆچوونی تایبەت بە خۆیەتی و تا رادەیەكی زۆریش جیاوازی فكری و سیاسییان هەیە هەمووكات ئامادەن بۆ روبەروو بوونەوە و ردسوتكردنی كێشە بۆ یەكتر و ناكۆكییە سیاسییەكانیان هیچی لە شەڕێكی ناوخۆیی كەمتر نییە و نابێت.\nئەوە جگە لە بوونی چەندین حیزب و گروپی سیاسی بچوك لە ناوچەی نفوزی سونیدا وەك\nبەرەی دیالۆگی نیشتمانی ساڵح موتڵەگ و بزوتنەوەی چارەسەر بە سەركردایەتی جەمال كەربولی كە بوو بە هاوپەیمانی سیاسی هێزەكانی نزیك لە ئێران .\nئەم جیاوازیی و ناكۆكییانەی ناو ماڵی هێزە سیاسییە سونییەكان دۆخێكی دروستكردووە كە\nهەندێك لەنۆرمە كۆمەلایەتییە سوننەكانی عێراق پێیان وایە كە ئێستاو لایەنە سوننییە مەزهەبییەكان شەرعییەت و تایفەگەریی زیاتر دەدەن بەهاوتا شیعییەكەی خۆیان، هەر ئەم ناكۆكییانەیان وایكردووە كە لەناو هێز و هەیمەنە ئیقلیمییەكاندا دابەش ببن بەتایبەت دابەشبوون بەسەر هەردوو هێڵی توركی و ئێرانی لە ناوچەكەدا.\nسندوقی نهێنییە ئەتۆمیەكانی ئێران كێیە؟\nمەترسییە ئامادەکە؛ شانە نووستووەکانی داعش لە چی ناوچەیەکی عێراقدان؟\nقووڵی برینی دارایی عێراق و چاوەڕوانی بەرپرسانی هەرێم لە بەغداد\nمادەی چواری تیرۆر؛ مادەیەک بۆ بنبڕکردنی تیرۆر یان سەرکوتکردنی ئازادی و ناڕەزایەتی\nبایدن وەک سەرۆک دێتەوە عێراق؛ سیاسەتی بەرامبەر هەولێر و بەغدا چۆن دەبێت؟\nفرۆشتنی نەوتی بەسرە بۆ ماوەی پێنج ساڵ چی لە دۆخی دارایی عێراق دەگۆڕێت؟\n(دەستوری هەرێم) ڤاکسینی (پەتای پەرتەوازەیی) کوردستانە!\nدیاردەی کۆچ لە گوندەکانی هەورامان، هۆكارەكان و هەڵوێستی دەسەڵات


2020-02-24 [07:10 AM]\nخاوەن پێداویستییەکی تایبەت ئاشکرای کرد، لە لایەن شاسوار عەبدولواحید، خاوەنی کۆمپانیای (نالیا)وە فێڵی لێکراوە و مافە داراییەکانی پێشێل کراوە. هاوکات بە ”کارەسات“ی دەزانێت ”کەسێکی وەک ئەو باسی وەرگرتنەوەی مافی خەڵکی بکات“.\nکەیوان محەمەد، یەکێکە لە خاوەن پشکەکانی پڕۆژەی (چاڤیلاند) کە ئێستا شاسوار عەبدولواحید دەستی بەسەردا گرتووە، ڕاگەیاند، وەک خاوەن پشکێک لە پرۆژەی چاڤیلاند بە بەهای یەک ملیۆن دیناری عێراقی لە ساڵی ٢٠١١دا پشکی کڕیوە و لە بانکێکی سلێمانی مامەڵە یاساییەکانی کردووە، لەو کاتەشەوە تا چەند مانگێک بە بەردەوامی لە ڕێگەی کورتەنامەوە پەیامی بۆ نێردراوە و ”زیاتر تەماحیان دەخستە پێش چاوم، لە کورتە نامەکاندا دەیاننووسی، ئێستا تۆ خاوەنی ئەوەندە ڕوبەریت لە پڕۆژەی چاڤیلاند یان دەیاننووسی بڕی پشکەکەت دوو هێندە زیادی کردووە، هەر جارە و پەیامێکی تەماح گیریان دەنارد، بە جۆرێک، زۆر ئومێدم بە پرۆژەکە هەبوو“.\nخاوەن پشکەکەی چاڤیلاند باسی لەوە کرد کە زۆرجار راستەوخۆ لە ڕێگەی لاپەڕەی تۆڕی کۆمەڵایەتیی (فەیسبووک)ەوە پەیوەندی بە شاسوار عەبدولواحیدەوە کردووە و ”زۆرجاریش وەڵامی دەدامەوە، ئەویش خەون و خەیاڵێکی زۆری لەلا دروست کردم، تا ماوەی ساڵێک ئەم پەیامانە دەهات، بەڵام کاتێک پرۆژەکە قازانجی ساڵانەی جیا کردەوە، چیتر هیچ پەیامێک نەدەهات و شاسوار عەبدولواحیدیش بەشی نامەی لە پەیجەکەی قوفڵ کرد، بە ئەوەشەوە نەوەستا، لە کۆمێنتدا هەر کەسێک باسی پشکی چاڤیلاندی بکردایە، بلۆکی دەکرد، خودی خۆم لە ٢٠١٣ەوە لە پەیجی فەرمیی شاسوار عەبدولواحید بلۆک کراوم، تەنها لەبەر ئەوەی پرسیارم لە داهاتی پرۆژەکە کرد“.


ئەم هەوڵانە بە مەبەستی زیاد کردنی فشارەکانە پاش ئەوەی واشنتۆن بە فەرمی دانی بە خوان گوایدۆدا نا وەکو سەرۆکێکی ڕەوا.\nڕەخنەگرانی مادۆڕۆش هیوادارن هەنگاوێکی هاوشێوە لە لایەن ئەوروپاشەوە بنرێت. چاوەڕوان دەکرێت ژمارەیەک لە ئەندامانی یەکێتی ئەوروپاش لە هەفتەی داهاتوودا بە فەرمی دان بە گوایدۆدا بنێن لە کاتێکدا هەندێکی تریان زۆر بە وریاییەوە هەڵوێستەکانیان دەردەبڕن بۆ پشتیوانی کرد لێی.\nگوایدۆ لە پەیامێکی ڤیدیۆییدا کە لە تویتەر پۆستی کردبوو ڕایگەیاند " ڤەنزوێلا سبەینێ لە شەقامەکان دەتانبینین، ئێمە باشین و ئێوەش زۆر باشن".\nهەر لە ڕۆژی شەممە مادۆرۆ یادی 20هەم ساڵی یەکەم ڕۆژی سەرۆکایەتی سەرۆکی کۆچکردووی سۆشیالست هۆگۆ شاوێز دەکاتەوە کە لە ساڵی 1999 بوو.\nپەرلەمانتارانی ئەوروپایی ڕۆژی پـێنجشەممە بە دەنگی 439 بەرامبەر 104 و دەنگ‌نەدانی 88 پەرلەمانتار، پـرۆژە بڕیارێکیان پەسەندکرد کە تیایدا هاتووە خوان گوایدۆ سەرۆکی شەرعی کۆماری ڤەنزوێلای بۆلیڤاریـیە بە وەکالەت و پـشتیوانی تەواو لە بەرنامەکەی دەکەن بۆ بەدیهێنانی دیموکراسی ڕاستەقینە لە وڵاتەکەیدا.


دانا مەنمی: پارتی و کوردایەتی لە چاوەڕوانی بارزانیدا. – WTARIKURD\nدانا مەنمی: پارتی و کوردایەتی لە چاوەڕوانی بارزانیدا.\nپارتی خۆی بە خاوەنی خەونە نەتەوەیی و نیشتمانیەکان لەقەڵەم ئەداو بە ناوی بنیاتنانی دەوڵەتی کوردیەوە هەر ڕۆژەو بەبەرگێکەوە خۆی دەگۆڕێت و ژێر خانێکی لەرزۆکی بۆ بنیات ناوین، ئەم کوردایەتییە موزەیەفەو خەمخۆرییەی پارتی بۆ پرسە نەتەوەیی و نیشتیمانییەکان لەسەر پایەی تێکشکاندنی کەسایەتی مرۆڤ و گەوجاندنی میللەت و فەرهودکردنی سەروەت و سامانی ئەو میللەتە ڕاوەستاوە کارنامەکەی پارتی لە بواری کوردایەتیدا ئەوەیە لە ڕێگەی دروستکردنی ژینگەیەکی پڕ لەترس و تۆقاندن و برسێتی مرۆڤەکان بێدەنگ بن بۆ خۆشیان وڵات فەرهود بکەن و ژێرخان و سەرخانی وڵات تاپۆبکەن، موچە نەدەن، بازاڕ و ژیان پەک بخەن لە پشتی هەموو ئەمانەوە ببنە چاوساغی داگیرکەران!\nگوتاری سەرەکی موزەیەفی مەسعود بارزانی و حیزبەکەی ئەوەیە کە ئەزمونەکەمان ساوایە و دوژمنان لەسەر سنورەکانمانن و مەترسی لەسەر قەوارەکە هەیە، لەپاڵ ئەم گوتارە موزەیەفانەدا دروشم بانگەشەی کوردایەتی و یەکڕیزی نێوماڵی کوردی بۆ ئەوەیە کە خەڵک بێدەنگ بێت و کەس هیچ نەڵیت! ئامانجیشیان خۆدزینەوەو هەڵهاتن بووە لە بەرپرسیارەتی سیاسی و ئیداری کە ناتوانن خزمەتی هاوڵاتیان بکەن و ڕێز لە کەرامەتی ئینسانەکان بگرن و حوکمڕانییەتیەکی تەندروست مومارەسە بکەن! پێویستە ئەم دروشمە سواوەی مەسعود بارزانی و حیزبەکەی کۆتایی پێ بێت و کوردایەتی ڕاستەقینە بە پارتی سەرۆکەکەی ناکرێت کە سەرتاپای مێژویان تا ئەم ساتەوەختە بێنرخکردنی مرۆڤ و بەها نیشتمانیەکان و هەژارکردنی هاوڵاتیان و گەندەڵستانیان بەرهەم هێناوە.\nلەدەرەوەی پارتیش هێزگەلێک هەن هێندە مایەپوچ و گۆشەگیر و پەراوێزخراون بە ناچاری دوای پارتی کەوتوون و شانۆگەرییەکی پوچگەرا دەگێڕن، ئەم هێزگەلە لەسەر گەورەکردنی مەسعود بارزانی خۆیان بنیات دەنێن و بارزانیشیان لە خۆیان لەو خەڵکە کردووەتە “ گۆدۆو ئیستراغۆن“! ئەم هێزگەلە کاتێک لەگەڵ پارتیدا کۆدەبنەوە هیچیان نییە بۆ وتن جگە لە موجامەلەکردن و کاتێکیش لەگەڵ سەرۆکی پارتیدا کۆدەبنەوە دەست و پێ سپین و چاوەڕێی قسە و بەیاننامە و بەڵێن و گوفتاری سەرۆکی پارتین! ئەم هێزگەلانە هێندە مایەپوچن تەنانەت بارزانیش منەتی پێیان نییە و جگە لە چەنەبازییەكی سۆشیال میدیا هیچی تر نین.\nئەم هێزگەلە بەتاڵ و موفلیسانە هێندە بچوکبونەتەوە تەنانەت ناتوانن مافەکانی خۆشیان لە کابینەکەی برا گەورەدا! بەدەست بهێنن ! ئەم هێزگەلە لە چەپەوە بۆ ڕاست لە عەلمانییەوە بۆ ئیسلامی توشی نەخۆشی چاوەڕوانی بوون و دەیانەوێت لە چاوەڕوانی سەرۆکی پارتیدا بە بەڵێن و دیدارو بزە و گوفتاری سەرۆکی پارتی بزەو خەندە بکەوێتە سەر لێوەکانیان، ئەم هێزگەلە نایانەوێت بزانن چاوەڕوانی چین و ئەم چاوەڕوانییە سودو بەرژەوەندی تێدایە بۆ خەڵک یان نەگبەتی و نەهامەتی؟! چاوەڕوانی ئەم هێزگەلە بۆخۆی لوتکەی پوچگەراییەو لەوە بچوکترن کە خەڵك ئومێدیان لەسەر هەڵبچنێت.\nعیماد عه‌لی: پارتی و یه‌كێتی و په‌كه‌كه، چی بكه‌ن؟\nبەیان ئیبراھیم: ژن و شیعر…


ئاسایشی تەقتەق بەڵێننامەی بە ڕۆژنامەنووسەکان پڕکردووەتەوە دواتر کەلوپەلەکانی داونەتەوە – کوردی – RojNews.News\nئاسایشی تەقتەق بەڵێننامەی بە ڕۆژنامەنووسەکان پڕکردووەتەوە دواتر کەلوپەلەکانی داونەتەوە\n20/11/2020 - 7:16:08 pm\nئەمڕۆ لە ڕێپێوانێکی گەنجاندا، ئاسایشی تەقتەق دەستی بەسەر کامێرای ڕۆژنیوز، ئاژانسی فورات، نوچە جوان و تەلەفیزیۆنەکانی ئاریەن و ستێرک-دا گرت، لەدوای ئەوەی بەڵێننامەیان پێ پڕکردوونەتەوە و واژۆی ئەوەیان پێکردوون، کە ڕووماڵی چالاکییەکی نایاسایینان کردووە، کەلوپەلە ڕۆژنامەنووسییەکانیان داونەتەوە، بەڵام هەموو ڤیدیۆ و فۆتۆی ناو کامێراکانیان سڕیوەتەوە.\nپاش نیوەڕۆی ئەمڕۆ ژمارەیەک گەنجی باشوری کوردستان بە دروشمی ” نا بۆشەڕ بەڵی بۆ یەکێتی نەتەوەیی” لەدژی سیاسەتی شەڕەنگێزانەی پەدەکە، لە شارەدێی تەقتەقی سەر بە شارۆچکەی کۆیەی پارێزگای هەولێر کۆبوونەوە تا لەوێیەوە بە ڕێپێوان هەتا گارە بڕۆن، لە کاتی دەستپێکردنی چالاکییەکەدا ئاسایشی تەقتەق بە هێزێکی زۆرەوە هێرشیان کردەسەر گەنجان و دەستیان بەسەر کامێرای ڕۆژنیوز، ئاژانسی فورات، نوچە جوان و تەلەفیزیۆنەکانی ئاریەن و ستێرک-دا گرت، کە بۆ ڕووماڵکردن چووبوونە شوێنی چالاکییەکە.\nبۆتان گەرمیانی، پەیامنێری ڕۆژنیوز، کە یەکێک بوو لەو ڕۆژنامەنووسانەی ئاسایش دەستی بەسەر کەلوپەلەکانیدا گرتبوو، ڕایگەیاند: پێش دەستپێکردنی چالاکییەکە ئاسایش پەلاماری ڕۆژنامەنووسانی داو، هەموو کەلوپەلەکانیان لێوەرگرتین و وتیان وەرن بۆ دائیرە دەتاندەینەوە.\nهەروەها وتی: کاتێک چوینە ئەوێ، پێمان وتن ئێوە کارێکی نایاسایتان کردووە بەرامبەر ئێمە، چونکە ئێمە ڕۆژنامەنووسین و بەشێک نین لە چالاکییەکە، کارمەندێک کە لەوێ قسەی لەگەڵ ئێمە دەکرد، پێی وتین، ئێمە کار بە یاسا ناکەین، کار بە بڕیار دەکەین، بڕیارمان بۆ هاتووە، کە دەست بەسەر کەلوپەکانتاندا بگرین.\nبۆتان گەرمیانی وتیشی: لەدوای ئەوەی هەموو شتێکی ناو کامێراکانیان سڕیبوویەوە و یەک بە یەک زانیاریی زۆر وردی کەسیان لێوەرگرتین و بەڵێننامەیەکاین پێ واژۆ کردین، کە لێی نووسرابوو، ئێمە ڕووماڵی ڕێپێوانێکی نایاساییمان کردووە بۆیە کامێرا و پێداویستییە ڕۆژنامەنووسییەکانمان لێوەرگیراوە، ئینجا کامێراکانیان داینەوە.\nکەرکوک، چەند سیمینارێک بەبۆنەی ٢٥ نۆڤەمبەرەوە ئەنجامدرا


ئێران، ژمارەی پێوانەیی لە كۆرۆنا تۆمار كرد - تۆڕی میدیایی خەڵک\nوتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 10330 كەس تووشی كۆرۆنا بوون.\nسیما سادات وتەبێژی وەزارەتی تەندروستی ئێران لە كۆنفڕانسێكی ڕۆژنامەوانیدا ڕایگەیاند، لە 24 كاتژمێری ڕابردوودا 10330 كەس لە ئێران تووشی ڤایرۆسی كۆرۆنا بوون و 96 كەسیش گیانیان لە دەستداوە.\nوتیشی”لە سەرەتای دەركەوتنی ڤایرۆسەكە تاكو ئەمڕۆ ملیۆنێك و 885 هەزار و 564 كەس لە ئێران تووشی كۆرۆنا بوون”.\nئاماژەی بۆ ئەوەش كرد، هەر بەهۆی ڤایرۆسەكەوە تا ئێستا 62 هەزار و 665 كەس لە ئێران گیانیان لە دەستداوە.\nئاشكراشیكرد، لە ئێستادا 33 شاری قردێلەی سوور و 85 شاری دیكەش قردێلەی پڕتەقاڵیان لێدراوەو قەدەغەی هاتوچۆ لەو شارەدا بوونی هەیە.


خێڵی حه‌مه.. ئه‌و تاوانه گه‌وره‌یه‌ی راستی تیرۆرستانی ئاشكراكرد PUKmedia یەکێتیی نیشتمانیی کوردستان\nکوردستان 12:09 PM - 2021-09-23\nئەمڕۆ 20 ساڵ تێپەڕدەبێت بەسەر شەهیدبوونی پۆلێك پێشمەرگەی یەكێتیی نیشتمانیی كوردستاندا كە لەگوندی خێڵی حەمەی ناوچەی شارەزوور لەلایەن گروپی تیرۆرستی ئەنسارولئیسلامەوە لە تاوانێكی دژ بەمرۆڤایەتیدا شەهیدكران و دوای شەهید كردنیان دوور لە هەموو بەهایەكی مرۆڤایەتی و یاساو رێسا ئاسمانییەكان تەرمەكانی ئەو تێكۆشەرانە شێوێندران، لەساڵیاد و بیرەوەری ئەوكارەساتە كەسوكاری شەهیدانی خێڵی حەمە ئەوبیرەوەرییە تاڵە لە دەرونیاندا ماوەتەوەو دەمێنێتەوە لەم رۆژەشدا پەیمانی درێژەپێدانی خەباتی شەهیدە تێكۆشەرەكانیان بۆ خەڵكی كوردستان بۆ لەناوبردنی تیرۆر دووپاتدەكەنەوە.\nرێكخراوی تیرۆرستی ئە لقاعیدە بۆ دۆزینەوەی پێگەیەك بۆ هێزە پەرتەوازەكانیان بارودۆخی ئەوكاتەی هەرێمی كوردستانیان قۆزتەوە بۆ بەدییهێنانی مەرامەكانیان و ناوچەی هەورامانیان كردە حەشارگەی تیرۆرستییان و گروپی تیرۆرستی (جوند الاسلام) یان دامەزران دواتریش ناوی خۆیان گۆڕی بۆ (ئەنسارولئیسلام) بە ئامانجی دامەزراندنی ئیمارەتێك هاوشێوەی تاڵیبانی ئەفغانستان.\nلە روّژی 23 ی ئەیلولی ساڵی 2001 كە دەگاتە 12 رۆژ دوای هێرشەكانی 11 ی سێبتەمبەری ئەمریكا گروپی تیرۆرستی بەناو ئەنسارولئیسلام لە گوندی خێڵی حەمەی ناوچەی شارەزوور لە ناكاو لە سێ لاوە پەلاماری هێزی پێشمەرگەی یەكێتیی نیشتمانیی كوردستانیاندا، كە لەوناوچە كە جێگیركرابوون دوای بەرگرییەكی قارەمانانەی ئەو پێشمەگانە 15 چەكدرای ئەو گروپە تیرۆرستەیان كوشت و لەئەنجامدا پوڵێك پێشمەرگەی یەكێتیی نیشتمانیی كوردستان شەهیدكران، دوای روداوەكەش ئەوگروپە تیرۆرستییە دەستیان بەسەر گوندەكەدا گرت و چەندین تاوانی تری دژ بەمرۆڤایەتییان ئەنجامدا، كەمتر لە 2 ساڵ تارمایی ترس وتۆقاندنی كردەوەكانی ئەوگروپە تێرۆرستییە تێكشكێنران و لە چوارچێوەی جەنگی دژی تێرۆرستاندا لەگەڵ پڕۆسەی ئازادی عیراقدا بەوپێیەی كوردیش بەشێكبووە لە بەرەی دژە تیرۆر لە رێگەی بۆردومانی موشەكی هێزەكانی هاوپەیمانان لە دەریای ناوەڕاستەوە ئاراستەی حەشارگەكانی ئەو گروپە تیرۆرستییە كراو هێزی پێشمەرگە هەڵمەتی لە ناوبردنی بنكەو بارەگاكانی ئەوتیرۆرستانەی دەسپێكردو ناوچە كە پاكرایەوە لە تیرۆرستان و جارێكی دیكە ژیانی ئاسایی بۆ خەڵكی ناوچە كە دوور لە هەڕەشەكانی تیرۆرستان گەرێندرایەوە.\nلە ئێستاشدا گروپی تیرۆرستی داعش بە هەمان ئایدۆلۆجیای ئەو گروپە تیرۆرستە هەڕەشەن بۆ سەرئاسایش و ئارامی كوردستان .


قەڵا مێژوویی و بەناوبانگەکانی بووکی زاگرۆس+وێنە | Roji Kurd ڕۆژی کورد\nماڵەوە بژارده‌ی سایت قەڵا مێژوویی و بەناوبانگەکانی بووکی زاگرۆس+وێنە\nقەڵا مێژوویی و بەناوبانگەکانی بووکی زاگرۆس+وێنە\nلە کاتێکدا ئەو قەڵا مێژووییانەی ناوچەکانی ئیلام و کرماشان بەرەو نەمان دەچن، کە بەشێک لەو قەڵا و شوێنەوارە مێژووییانە وەکوو ناسنامەی ئیلام سەیر دەکرێن و دیرۆکی بوونی ئەو ناوچانە دەسەلمێنن.\nناوچەی ئیلام بەهۆی هەڵکەوتەی ئاو و هەوا و دیمەنی دڵڕفێنی و هەبوونی دەیان قەڵای مێژوویی ئەو ناوچەیە توانای راکێشانی هەزاران گەشتیاری ناوخۆیی وبیانی هەیە، بەڵام خۆبواردنی دەسەلاتدارانی رژیمی ئێران لە ئاوەدان کردنەوە دابین کردنی رێگەو شوێنی تایبەت بۆ گەتیاری، بووکی زاگرۆس هەروا بە شاراوەیی ماوەتەوە.\nبینای قەڵای مێژووی “هەزار خانی (هەزار بە هەزار)” ئابدانان کە لە سەردەمی دەسەڵاتداریەتیی ساسانییەکاندا دروست کراوەو وەک یەکێک لە شوێنە گەشتیارییەکانی ئوستانی ئیلام سەیر دەکرێت لە بەرەبەری لەناوچوونی یەکجاری دایە.\nیەکێک لە چالاکانی میرات فەرهەنگیی ئوستانی ئیلام رایگەیاندووە، داڵانەکانی ئەو بینا مێژوویە بە یەکجاری رووخاون و پێوسیتە نۆژەن بکرێنەوە، بەڵام هیچ ناوەندێک لە پەیونەدی لەگەڵ ئەو مەسەلەیەدا خۆیان بەرپرسیار نازانن.\nلەلایەکی دیکەوە قەڵای “سێ کەسوون” کە لە سەر چیای “گەورە کێو” بینا کراوە و بە گەورەترین قەڵای سەردەمی ساسانییەکان دێتە ئەژمار، بەرەو نەمانی یەکجاری دەچێ.\nئەو بینایە کە لە سارووج، بەرد و گەچ دروست کراوە و وەک ستراژی‌ترین قەڵای سەردەمی ساسانییەکان ئەژمار کراوەو هەروەها بە گەنجینەی ونبووی ئیلام لە قەڵەم دراوە، کە بەهۆی باران بارین و کەمتەرخەمیی لایەنە پەیوەندیدارەکان بەشێکی بەرچاو لە دیوارەکانی ئەو قەڵایە رووخاون.\nهەروەها “پشت قەڵا” کە لەسەر تەپۆڵکەیەکی سرووشتی و لە ٥ کیلۆمیتریی شاری ئابدانان بینا کراوە، رۆژ لەدوای رۆژ ئەو ئاسەوارە مێژوویەی سەردەمی ساسانییەکان جوانیی خۆی لەدەست ئەدا و بەرەو نەمان دەچێت.\nلەم چەند ساڵەی دواییەدا، سەرەڕای ئەوەی لەلایەن چالاکانی کەلەپووری کوردی بەدواداچوونیان بۆ نوێژەن کردنەوەی کردووە، هیچ لایەنیک ئاوڕێ لێ نەداوەتەوە و دیوارەکانی ئەو بینا مێژوویە تووشی داڕمان هاتوون.\nقەڵای هەزار خانی کە بەهۆی هەبوونی سەدان درگا بە قەڵای هەزار خانی یان قەڵای هەزار درگا ناسراوە\nقەڵای سێ کەسوون یان قەڵای سکه سوون بە گەورەترن قەڵای سەردەمی ساسانییەکان دادەندرێت\nپشت قەڵا لە ٥ کیلۆمیتریی شاری ئیلام هەلكەوتووە و لە رووی بیناسازییەوە هاوشێوەی قەڵای تەختی سلێمان لە شاری تیکاب دروس کراوە\nقەڵای شیخ مەکان، مێژووەکەی دەگەڕێتەوە بۆ پێش سەردەمی قاجارییەکان\nبابەتی پێشوووێنەهەواڵ/نارەزایەتیی خەڵکی بەشی سەرشیوی مەریوان لە ڕاگواستنی زبڵ و زاڵ بۆ گەلیی سماقان\nبابەتی دواتروێنە هەواڵ/ ڕێوڕەسمی نەورۆزانەی ڤەژین لە گوندی حەسەن ئاوڵە و موسکی مەریوان


ده‌ستڕێژی گوللـه له ئاهه‌نگێكی كریسمس ده‌كرێت.. ژماره‌یه‌ك كوژراو و بریندار هه‌یه\n08:39 - 26/12/2021\nله كاتی به‌ڕێوه‌چونی ئاهه‌نگی كریسمسدا له یاریگایه‌كی تۆپی پێی شاری فۆرتالیزای باكوری ڕۆژهه‌ڵاتی بڕازیل شەوی رابردو، روداوێكی ته‌قه‌كردن رویدا و به‌وهۆیه‌وه 5 (پێنج) كه‌س كوژران و 6 (شه‌ش) كه‌سی دیكه‌ش برینداربون.\nنوسینگه‌ی ڕۆژنامه‌وانیی ده‌زگا ئه‌منییه‌كانی شاری فۆرتالیزا بڵاویكرده‌وه، له‌لایه‌ن ژماره‌یه‌ك چه‌كداری نه‌ناسراوه‌وه، ته‌قه له ئاماده‌بونی ئاهه‌نگێكی كریسمس كراوه به‌وهۆیه‌وه، 5 (پێنج) كه‌س كوژران و 6 (شه‌ش) كه‌سی دیكه‌ش برینداربون، پاش هێرشه‌كه‌ش به‌ره‌و شوێنێكی نادیار هه‌ڵاتون.\n3 (سێ) كه‌سیان ده‌ستگیركردوه و لێكۆڵینه‌وه‌یان له‌گه‌ڵ ئه‌نجامده‌ده‌ن\nپۆلیس باسی له‌وه‌شكردوه، هێزه ئه‌منیه‌كان له‌ئه‌نجامی گه‌ڕان و به‌دواداچونه‌كانیان، 3 (سێ) كه‌سیان ده‌ستگیركردوه و لێكۆڵینه‌وه‌یان له‌گه‌ڵ ئه‌نجامده‌ده‌ن.\nدو كه‌س له قوربانییه‌كان ته‌مه‌نیان 21 و 26 ساڵه و ناسراون، هه‌ریه‌كه‌یان تۆماری تاوانیان له‌گه‌ڵ پۆلیسدا هه‌یه\nده‌سه‌ڵاتدارانی بڕازیل رایانگه‌یاندوه، دو كه‌س له قوربانییه‌كان ته‌مه‌نیان 21 و 26 ساڵه و ناسراون، هه‌ریه‌كه‌یان تۆماری تاوانیان له‌گه‌ڵ پۆلیسدا هه‌یه به تۆمه‌تی خاوه‌ندارێتی نایاسایی چه‌كێك و وه‌رگرتنی كه‌لوپه‌لی دزراو و تێكدانی ئاشتی گشتی و په‌یوه‌ندیشیان به مافیا تاوانكاریه‌كانه‌وه هه‌بوه.\nبه‌گوێره‌ی میدیاكانی بڕازیل، ئه‌گه‌ری هه‌یه روداوی ته‌قه‌كردنه‌كه، وه‌ك تۆڵه‌سه‌ندنه‌وه بێت له‌و كه‌سانه‌ی به‌شداریان له ئاهه‌نگه‌كه‌دا كردوه و پێشتریش تاوانبار بون.


18 كۆر و كچێن شه‌هیدان ل زانكۆیا ئه‌مریكى یا كۆردستانێ باوه‌رنامه وه‌رگرت\nبارەگای بارزانی روونکردنەوەیەکی بڵاو کردەوە\nڕۆژهات لوقمان 20/06/2021 - 23:58 كوردستان\nئێڤاریا رۆژا ئێكشه‌مبى 20/6/2021 ب ئاماده‌بونا نێچیرڤان بارزانی سەرۆکێ هەرێما کوردستانێ و مه‌سرۆر بارزانى، سه‌رۆكێ حكۆمه‌تا هه‌رێما كۆردستانێ و چه‌ندین به‌رپرسێن دیتر یێن هه‌رێم و ژ ده‌رڤه‌ى هه‌رێما كۆردستانێ، رێوره‌سمێن ئاهه‌نگا ده‌رچوونا قۆتابیێن زانكۆیا ئه‌مریكى یا كۆردستانێ برێڤه چوون و 18 كۆر و كچێن شه‌هیدان و 7 كۆر و كچێن زیندانییێن سیاسى باوه‌رنامه ل زانكۆیا ناڤبرى وه‌رگرت.\nژیان مسته‌فا، رێڤه‌به‌را كارۆبارێن شه‌هید و ئه‌نفالكریان ل دهۆكێ بۆ (باسنیوز) دیاركر: "ئه‌م به‌رده‌وام دخزمه‌تا زارۆكێن شه‌هید و ئه‌نفالكریان داینه و هه‌ر كۆر و كچه‌كا شه‌هیدى كۆ ل چ زانكۆیێن دیتر نه‌خواند بیت و باوه‌رنامه وه‌رنه‌گرت بیت، ماف هه‌یه سه‌ره‌دانا مه بكه‌ت بۆ وه‌رگرتنا په‌سه‌ندا رێڤه‌به‌ریا مه بۆ پێشكێشكرنێ بۆ خواندنا زانكۆیا ئه‌مریكى یا كۆردستانێ".\nگۆت ژى: "بۆ وه‌رزێ خواندنا 2020-2021 رێڤه‌به‌ریا مه په‌سه‌ند پێشكێشى 150 كۆر و كچێن شه‌هیدان كریه بۆ وێ چه‌ندێ پێشكێشى زانكۆیا ئه‌مریكى یا كۆردستانێ بكه‌ن بۆ وه‌رگرتن و بده‌ستڤه‌هاتنا خواندنا زانكۆیا ناڤبرى، هه‌لبه‌ت هه‌ر كۆر و كچه‌كا شه‌هیدى به‌رى نها ل چ زانكۆیا نه‌هاتبیته وه‌رگرتن دشێت ژلایێ مه ڤه په‌سه‌ندێ وه‌ربگریت بۆ وێ چه‌ندێ بشێت ل زانكۆیا ئه‌مریكى یا كۆردستانێ به‌رده‌وامیێ بده‌ته خواندنێ".\nلدیڤ پێزانینێن (باسنیوز) 18 كۆر و كچێن شه‌هیدان و 7 كۆر و كچێن زیندانیێن سیاسى ئه‌ڤرۆ ل زانكۆیا ئه‌مریكى یا كۆردستانێ باوه‌رنامه وه‌رگرت و ژ زانكۆیا ناڤبرى دوماهى ب پرۆسێسا قۆناغا زانكۆیێ ئینا.


ڕێكەوت زەكی Archives - تۆڕی میدیایی خەڵک\nتۆڕی میدیایی خەڵک / ڕێكەوت زەكی\nخەڵک- نوێنەری نەتەوە یەکگرتووەکان لە عێراق رایگەیاند، پێویستە دابەشبوونی ناوچەی زەرد و سەوز لە هەرێمی کوردستان کۆتایی بێت و چارەسەرێکی گشتگیر و ماوەدرێژ بۆ کێشەکانی هەولێر و بەغدا هەبێت. جینین پلاسخارت نوێنەری نەتەوە یەکگرتووەکان لە عێراق لە کۆبوونەوەی ئەنجوومەنی ئاسایش وتارێکی لەبارەی دۆخی عێراق و هەرێمی کوردستان پێشکەش کرد و رایگەیاند، پێویستە گۆڕەپانی سیاسی هەرێمی کوردستان بۆ هەموو لایەنە سیاسییەکان کراوەبێت و قەوارە و دۆخی هەرێمی کوردستان لە مەترسیدایە. وتیشی:" پێویستە دابەشبوونی ناوچەی زەرد و سەوز کۆتایی بێت و کێشەی ناوخۆیی و نەبوونی یەک دەنگی لە هەرێمی کوردستان زیانی بۆ دانیشتوانەکەی هەبووە". لە بارەی دۆخی عێراقیشەوە ئاماژەی بەوەشکرد، ماوەی حەوت مانگە هەڵبژاردن کراوە بەڵام حکومەت پێکنەهاتووە، ئەوەی روودەدات دەبێتە هۆی بەردەوامبوونی چەقبەستوویی سیاسی لە عێراق و رێگە بە گرووپەچەکدارەکانی دەرەوەی دەسەڵات دەدات کە لە مووشەکبارانکردنی ناوچەکان بەردەوام بن.\nخه‌ڵك قوباد تاڵەبانی رایدەگەیەنێت، لە وەرزشدا هەموو هەوڵێكم لەو پێناوەدا دەبێت وەرزش لە حەز و خولیاوە بكەینە پیشە و داهات بۆ وەرزشوانان تاژیانێكی شایستەیان هەبێت، لەم پێناوەشدا بەرنامەمان هەیە و پشتیوان بەهەموو لایەك هەنگاو بەهەنگاو جێبەجێی دەكەین. قوباد تاڵەبانی لە پەڕەی تایبەتی خۆی لە فەیسبوك رایگەیاند: لەكۆبوونەوەیەكمدا لەگەڵ دەستەی كارگێڕی و ژمارەیەك وەرزشوانی یانەی چوارقوڕنە، چەند ڤیدیۆیەكی هاندەرانی ئەو یانەیەم بینی، تێگەشتم چ پاڵپشتییەكی مەعنەوی بوون تا بەو ئیمكاناتە كەمە توانیویانە بگەنە خولی پلە نایابی كوردستان. راشیگەیاند: هەر ئەمڕۆ پێشوازیم لە هاكار گەردی وەرزشوانی بە توانا و پاڵەوانی كیك بۆكسینگ كرد كە توانیویەتی لەسەر ئاستی نێودەوڵەتیدا سەركەوتنی بەرچاو بەدەست بهێنێت. وتیشی: بەڵێنم بەهەردوو لایان دا پاڵپشت و پشتیوانیان بم. قوباد تاڵەبانی ئەوەشی راگەیاند: لەوەرزشدا هەمیشە هەموو هەوڵێكم لەو پێناوەدا دەبێت وەرزش لەتەنها حەز و خولیاوە بكەین بە پیشە و داهات بۆ وەرزشوانان مسۆگەر بكەین تاژیانێكی شایستەیان هەبێت. لەم پێناوەشدا بەرنامەمان هەیە و پشتیوان بەهەموو لایەك هەنگاو بەهەنگاو جێبەجێی دەكەین.\nخه‌ڵك یانه‌ى شورته نازناوى ئه‌م وه‌رزه‌ى خولى نایابى تۆپى پێى عێراق مسۆگه‌ر كرد پێش حه‌وت گه‌ڕ له كۆتایهاتنى خوله‌كه . له گه‌ڕى 31ـى خوله‌كه ، شورته به‌رامبه‌ر جه‌ویه وه‌ستاییه‌وه‌و سه‌وز پۆشه‌كان به دوو گۆڵى بێوه‌لام توانى له جه‌ویه بباته‌وه . به‌وه‌ش شورته به کۆکردنەوەی (82) خاڵ لە (31) یاری، دوور لە نزیکترین رکابەرەکەی کە یانەی ته‌ڵه‌به‌یه ، بە 23 خاڵ بووه پاڵه‌وان\nخەڵک- پارێزگاری سلێمانی رایگەیاند، لە کۆبوونەوەی ئەمڕۆیاندا لەگەڵ سەرۆکی حکومەت و جێگرەکەی، بڕیاردرا پێش ٢٥ـ-ی مانگ لیستی مووچە ئامادەبکرێت و مووچه‌ی ته‌واوی مانگه‌كان تا كۆتایی ساڵ پڕ بكرێته‌وه. هەڤاڵ ئەبوبەکر، پارێزگاری سلێمانی رایگەیاند:" لە کۆبوونەوەکەی ئەمڕۆمان 40 خاڵمان له‌باره‌ی كه‌می نه‌ختینه، كورتهێنان، كێشه داراییه‌كان و جوڵه‌ی دراو بۆ کێشەکانی ئیدارەی سلێمانی لەگەڵ 15 خاڵ بۆ چاره‌سه‌ری دۆخی سلێمانی خستە روو هەروەها جدییه‌تمان بۆ چاره‌سه‌ركردنی كێشه‌كانی سلێمانی بینی". وتیشی:" بڕیاردرا ئه‌وله‌وییه‌تی بوودجه مووچه بێت، حكومه‌تی هه‌رێم وه‌زاره‌تی دارایی راسپارد ئه‌و كورتهێنانه‌ی بوودجه له سلێمانی پڕبكاته‌وه، بڕیاری ئه‌وه‌شدرا له داهاتوو پێش 25ـی مانگ لیستی مووچه رابگه‌یه‌ندرێت، مووچه‌ی ته‌واوی مانگه‌كان تا كۆتایی ساڵ پڕ بكرێته‌وه". ئەمڕۆ سێشەممە، بەسەرپەرشتی مەسرور بارزانی، سەرۆکی حکومەت، کۆبوونەوەیەکی تایبەت بە پرسی داهات و خەرجییەکان و كورتهێنانی مووچە و گرفتە داراییەکانی سنووری پارێزگاکانی سلێمانی، هەڵەبجە، هەردوو ئیدارەی سەربەخۆی گەرمیان و راپەڕین ئەنجامدرا.\nخەڵک- بەرگری شارستانی هەولێر رایگەیاند، دوای پێنج رۆژ لە خنکانی دانیال-ی تەمەن ١٨ ساڵ لەزێی گەورە، ئێوارەی ئەمڕۆ تەرمەکەی دۆزرایەوە. بەرگری شارستانی هەولێر بڵاویکردووەتەوە، رۆژی ١٣-٥-٢٠٢٢ دانیال محەمەدی تەمەن ١٨ ساڵ بۆ وێنەگرتن لەگەڵ دوو هاوڕێیدا چوونەتە زێی گەورە لە سنووری ناحیەی کەڵەک، بەڵام دەخلیسکێت و دەکەوێتە نێو ناو ئاوەکەوە و دەخنکێت، ئێوارەی ئەمڕۆ سێشەممە تەرمەکەی دۆزرایەوە.\nخەڵک- وەزارەتی کارەبا رایگەیاند، دوای ئەوەی تێستی رووپێوی پێویستی شارەکانی کوردستان بۆ کارەبا تەواو بوو، راپۆرت دەدەینە لایەنە پەیوەندیدارەکان، دواتر خواستی راسته‌قینه‌ی شاره‌كان بۆ بەکارهێنانی شارەکان ده‌رده‌كه‌وێت. ئومێد ئه‌حمه‌د به‌ڕێوه‌به‌ری كۆنتڕۆڵی ناوه‌ندی کارەبای هه‌رێم رایگەیاند، له شه‌وی 14/15-5-2022 كاتژمێر سفر، ده‌ستمانكرد به تێستی شاره‌كانی هه‌رێمی كوردستان و سه‌ره‌تا له شاری سلێمانی و دواتر هه‌ڵه‌بجه و پاشان له ئیداره‌ی راپه‌ڕین و گه‌رمیان و زاخۆ ده‌ستمان پێكرد به‌سه‌ركه‌وتوویی ئه‌و پرۆسه‌یه ته‌واو بوو.. دەشڵێت:" له كاتژمێر 12ی شه‌وی رابردوو ده‌ستمان به‌تێستی شاری هه‌ولێر كردووه، دوای ته‌واو بوونی تێستی پارێزگای هه‌ولێریش ده‌ست ده‌كه‌ین به تێستی پارێزگای دهۆك، ئه‌مه‌ش ده‌كه‌وێته هه‌فته‌ی داهاتوو له‌به‌ر بارودۆخی تۆڕه‌كان و نه‌بوونی مێگاواتی پێویست بۆ ئه‌م تێسته". ئومێد ئەحمەد ئاماژەی بەوەشکرد:" كاتێك تێستی شارێك ده‌ست پێده‌كات، ئه‌و شاره بۆ ماوه‌ی دوو رۆژانه كاره‌بای به‌رده‌وامی ده‌بێت بۆ ئه‌وه‌ی بزانین كه خواستی راسته‌قینه‌ی ئه‌و شاره چه‌نده، واته به‌شه كاره‌بای شاره‌كانی دیكه كه‌م ده‌بێته‌وه، چونكه به‌هۆی به‌شی ئه‌وان پڕیده‌كه‌ینه‌وه، له‌به‌ر ئه‌وه‌ی كاره‌باكه هه‌م له رووی تۆڕه‌كانه‌وه هه‌م له‌رووی به‌رهه‌مهێنانه‌وه به‌شی هه‌موو شاره‌كان ناكات ئه‌گه‌ر له‌یه‌ك كاتدا تێست بكرێت". راشیگەیاند:" دوای ئه‌وه‌ی تێستی هه‌موو شاره‌كان ته‌واو ده‌بێت هه‌ڵده‌ستین به‌پێشكه‌شكردنی راپۆرتی خۆمان بۆ وه‌زاره‌ت و له‌وێ بڕیار له‌سه‌ر ئه‌نجامی ئه‌و پرۆسه‌یه ده‌درێت بۆ دیاریكردنی رێژه‌ی پێویستی شاره‌كان".\nخەڵك- كۆمپانیای "ئینی"ی ئیتاڵیا، كردنەوەی ئەژمارێكی دوو لایەنە لە بانكی "گازبروم بەنك" بۆ كڕینی غاز بە ڕۆپڵی ڕوسی، ڕادەگەیەنێت. ئەمڕۆ سێ شەممە، ئاژانسی دەنگوباسی (سپۆتنیك)ی ڕوسی لە زاری بەرپرسانی كۆمپانیا ئیتاڵییەكەوە بڵاویكردەوە"ڕێكارە نوێیەكان بۆ كڕینی غازی ڕوسی بە ڕۆپڵ، سەرپێچی سزاكانی ئێستای سەر ڕوسیا نییە". بەپێی بەیاننامەیەكیش كە لەلایەن كۆمپانیاكەوە بڵاوكرایەوە"لەبەر ڕۆشنایی وادەی كۆتایی ڕادەستكردنی پارەی غاز لەچەند ڕۆژی داهاتوو، ئینبی دەستیكرد بە كردنەوەی دوو ئەژمار لە گازپروم بەنك، كە یەكێكیان بە یورۆ و ئەوی تر بە ڕۆپڵە". هەر لە بەیاننامەكەدا هاتووە"كۆمپانیاكە ڕازیی نییە هیچ گۆڕانكارییەك لە گرێبستەكانی ئێستادا بكرێت". ڤلادێمیر پۆتین سەرۆكی ڕوسیا، لە كۆبوونەوەیەكی حكومی لە 13ی ئاداری ڕابردوو ڕایگەیاندبوو، بنەما نوێیەكان بۆ فرۆشتنی غازی ڕوسی بۆ "وڵاتە نادۆستەكان" بە ڕۆپڵی ڕوسی دەبێت و پێویستە كڕیارەكانی ئەو وڵاتانە ئەژمارەكانیان بە دراوی ڕوسی لە بانكەكانی ڕوسیادا بكەنەوە.\nخەڵك- سەرۆكی دەستەی پاراستنی كۆمەڵایەتی ڕایدەگەیەنێت، كە ڕێكارەكانیان تەواو كردووە بۆ پێدانی بڕی 100 هەزار دینار بە توێژەرانی كۆمەڵایەتی، كە فەرمانبەری گرێبەستن. نووسینگەی سەرۆكی دەستەی پاراستنی كۆمەڵایەتی بڵاویكردەوە، بە سەرپەرشتی و ڕاسپاردەی هودا سەجاد، سەرۆكی دەستە، دەست بە تەواوكردنی ڕێكارەكانی خەرج كردنی 100 هەزار دینار وەك دەرماڵەی بژێوی بە توێژەرانی كۆمەڵایەتی گرێبەست لەلایەن بەشی ژمێریاری و وردبینییەوە كراوە. ڕاشیگەیاندووە، ئەو دەرماڵەیە لەگەڵ مووچەی مانگی 5 خەرج دەكرێت. لە ماوەی ڕابردوودا ئەنجوومەنی وەزیران بڕیاریدا بە پێدانی بڕی 100 هەزار دینار بە خانەنشینان و فەرمانبەران و ئەو توێژانەی مووچەیان لە 500 هەزار دینار كەمترە وەك دەرماڵەی بژێوی.\nخەڵك- عەلی فەتلاوی سەركردە لە هاوپەیمانی فەتح ڕایدەگەیەنێت، وتارەكەی ئەم دواییەی موقتەدا سەدر ڕابەری رٍەوتی سەدر، هەموو دەرگاكانی بەڕووی چوارچێوەی هەماهەنگیدا داخست، لە هەمان كاتدا دەرگای بەڕووی كورد و سوننەدا ئاواڵاكرد، تا ڕوو لە چوارچێوەی هەماهەنگی بكەن. فەتلاوی لە لێدوانێكی ڕۆژنامەوانیدا ڕایگەیاند"چوارچێوەی هەماهەنگی هەوڵ بۆ گەیشتن بە جەنگی سیاسی نادات، چونكە هەموان تێیدا دەدۆڕێن، لەكاتێكدا چەقبەستنی سیاسی جێگیربوو، بە تایبەت لە دوای وتارەكەی سەدر". بە وتەی ئەو سەركردەیەی هاوپەیمانی فەتح"چوارچێوەی هەماهەنگی و ڕەوتی سەدر، لە دوای وتارەكەوە هیچ بوارێكیان بۆ چاوپێكەوتن و یەكگرتن نەما، لە هەمان كاتدا دەكرێت وتارەكە ببێتە كردنەوەی دەرگایەك بەڕووی هەردوو حزبەكەی كوردستان و سیادە، تا ڕووبكەنە چوارچێوەی هەماهەنگی و هاوپەیمانی لەگەڵدا ببەستن". بە بۆچوونی فەتلاوی"سەدر لەدوای وتارەكەی و ڕەتكردنەوەی بەستنی هاوپەیمانی لەگەڵ چوارچێوەی هەماهەنگی، یان دەبێتە ئۆپۆزسیۆن و واز لە سوننە و وكوردەكان دەهێنێت تا بۆخۆیان چییان دەوێت بیكەن، یان پلانی هەیە بۆ دوای تەواوبوونی مۆڵەتی ئەو 30 ڕۆژەی تێیدا ڕوو لە ئۆپۆزسیۆن بوون دەكات".\nخەڵك- دەست بە دابەشكردنی سێیەم سەبەتەی خۆراك دەكرێت و حكومەتی عێراقیش بەهۆی ناردنی بەشەئاردی هەرێمی كوردستان و زیادكردنی پارەی گەنم بۆ جوتیاران، نرخی ئارد لە بازاڕەكان هەرزان دەكات. عەلا جبوری، وەزیری بازرگانی عێراق ڕایگەیاند، ئەمڕۆ لە كۆبوونەوەی ئەنجوومەنی وەزیران بڕیار درا نرخی وەرگرتنی هەر تەنێك گەنم لە جوتیاران 100 هەزاری بخرێتە سەر و ببێت بە 850 هەزار دینار. وەك ئاماژەی پێكردووە، ئەم بڕیارە بۆ هاندانی زیاتری جوتیارانە تاوەكو گەنمی زیاتر ڕادەستی حكومەت بكەن و دواتر حكومەت لەچوارچێوەی بەشەخۆراك دابەشی سەر هاووڵاتیانی بكات و كێشەی گەنم و ئارد دروست نەبێت. لای خۆشیەوە، ئاسۆ فەرەیدون، پەڕلەمانتاری یەكێتی لە بەغدا ڕایگەیاند، پاش سەردانەکەمان بۆ وەزارەتی بازرگانی عێراق، لەسەر داواکاریمان لەو بارەیەوە، دواجار وەزیری بازرگانی عێراق بڕیاریدا بە ناردنی بەشە ئارد بۆ هەرێمی کوردستان. لای خۆشیەوە، كارمەندێكی بەرپرس لە بەشەخۆراكی سلێمانی بۆ (خەڵك) ڕایگەیاند، زۆربەی ماددەكانی بەشەخۆراك لە (فاسۆلیا و برنج و ڕۆن و شەكر و نیسك و دۆشاو و لەتكە نۆك) گەیشتوون بە كۆگاكان و دەست بە دابەشكردن دەكرێ. ڕاشیگەیاند، ئەم بەشەخۆراكە وەجبەی سێیەمی ساڵی 2022، كە لەسەر لیستی مانگی 4 دانراوە و بۆ هەر كەسێك پێكهاتووە لە (كیلۆیەك شەكر و یەك لیتر زەیت و 400 گرام دۆشاوی تەماتە و نیو كیلۆ فاسۆلیا و نیو كیلۆ لەتكەنۆك و 3 كیلۆ برنجی تایلەندی).\nتاگ: ڕێكەوت زەكی\nڕێكەوت زەكی: هیچ قەیرانێكی دارایی نییە و یەكێتی كارتەكانی بەكاردەهێنێت\nخەڵك- ئەندامێكی ئەنجوومەنی پارێزگای سلێمانی ڕایدەگەیەنێت،…\nبڵاوکراوەتەوە لە ئابوری, کوردستان, ی.سلایدەر


دوو ماڵپەر بۆ فێربوونی زمانەكانی پرۆگرامسازی و وێب دیزاین - Home4T\nالرئيسية / IFTTT / کەی ئای تی ئێن / دوو ماڵپەر بۆ فێربوونی زمانەكانی پرۆگرامسازی و وێب دیزاین\nڕەنگە هەر یەكێك لە ئێمە حەز بكات ئاشنای بواری پرۆگرامسازی و وێب دیزاین ببێت، بەڵام كێشەی زۆرێك لە ئێمە، ئەوەیە کە نازانین لە كوێوە دەستپێبكەین یاخود نازانین كام سەرچاوە باشترە.\nلە بابەتی ئەمجارەی كەی ئای تی ئێندا، ئاشنای دوو ماڵپەری تایبەت بە پرۆگرامسازی و وێبدارشتنتان دەكەین، كە هەریەكە لەو ماڵپەڕانە خۆیان دەبیننەوە لە هەبوونی زمانەكانی وێبدارشتن و پرۆگرامسازی و هتد و تێیاندا بە باشترین شێوە و بە وێنە و كۆد فێرکارییەکان ڕوون کراونەتەوە.\nهەر كەسێك مەبەستی فێربوون بێت، دەبێت زیاتر بە دوای سەرچاوەدا بگەڕێت، ئەمەش بۆ زیاتر ئاشنابوون بە بواری پرۆگرامسازی و وێبدارشتن و هتد. بە هەرحاڵ، ئەمانە بەستەری دوو ماڵپەڕەکەن:\nبەستەری ماڵپەڕی یەكەم\nبەستەری ماڵپەڕی دووەم\nfrom کەی ئای تی ئێن https://ift.tt/36eR69K


بەرگی كەعبەى پیرۆز گۆڕدرا - تۆڕی میدیایی خەڵک\nئەمڕۆ كە بە ڕۆژی تەرویە ناسراوە، بە بەشداری 60 هەزار حاجی كە سەرجەمیان دانیشتووی سعودیەن ڕوویان لە ناوچەی مینا كرد و لەوێ دەمێننەوە، دواتر بەرەو تەختایی و كێوی عەرەفات دەكەونە ڕێ و پایەی گەورە و سەرەكی حەج بەجێدەهێنن و دوای خۆرئاوابوونیش، عەرەفات بەرەو موزدەلیفە جێدەهێڵن.\nشەوی 10ی زیلحیجەش، حاجیان لە مینا دەمێننەوە‌و ووردە بەرد بۆ ڕەمی گەورەی جەمەرات لە یەكەم ڕۆژی جەژنی پیرۆزی قوربان كۆدەكەنەوە، ئەمڕۆ دوو شەممەش سەرۆكایەتی گشتی كاروباری هەردوو مزگەوتی حەرام و مزگەوتی نەبەوی، بەرگی پێشووی كەعبەیان لێكردەوە و بەرگی نوێیان بەسەردا پۆشی.\nمیدیاكانی سعودیە بڵاویانكردەوە، تا ئێستا هیچ حاڵەتێكی ڤایرۆسی كۆرۆنا لەنێو حاجیان تۆمار نەكراوە.\nبەهۆی ڤایرۆسی كۆرۆناوە ئەمە دووهەم ساڵە ڕێگە بە حاجیانی دەرەوە سعودیە نادرێت، بەشداری حەج بكەن، ئەمساڵ 60 هەزار حاجی بەشداری دەكەنو ساڵێ ڕابردووش تەنها هەزار حاجی بەشداری ئەو ڕێوڕەسمەیان كرد، ئەمەش لەكاتێكدایە، پێش ئەو دۆخەی جیهانی گرتووەتەوە، زیاتر لە 2 ملیۆن حاجی بەشداری ئەو مەراسیمەیان دەكرد.\nتەندروستی هەرێم هۆشداری دەدات\nخەڵك- وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 24179 كەس تووشی كۆرۆنا بوون. (زیاتر…)\n17 ئازار 2021 4.28 pm\nخەڵك- بەشی هەواڵ وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 541 حاڵەتی تووشبوون بە كۆرۆنا…


شاهۆ عەبدولقادر/ خۆپیشاندانەكانی بەغدا بەكوێ دەگەن\nخۆپیشاندەران گوتارییان لەڕەخساندنی كارەوە بۆ گوتاری نەمانی سیستەمی پەرلەمانی و هەمواركردنەوەی دەستوور و گۆڕینی كۆمسیۆن و چاودێریكردنی هەڵبژاردنەكان لەلایەن یوئێنەوە گۆڕا. ئەم گۆڕانە لەگوتار دەرخەری یەك شتە كە ترسناكە، ئەویش بیركردنەوەی دەستەكۆیییە كۆمەڵگا و سیاسییەكانە بۆ ڕژێمێكی تاكڕەویی. ئەگەر ئەم گوتارە هی خۆپیشاندەران بێت داواكارییەكی نائاگایی بۆ ویستی سیستەمێكی سیاسیی دیكتاتۆر، كە مێژوویی خوێناوییمان لەگەڵ ئەم ڕژێمەدا هەبووە. ئەگەر گوتارەكە كە من ئەمە بەدروستتر دەزانم لەناو هێزێكی سیاسییەوە چووبێتە ناو هوتافی جەماوەر، بەهەمان شێوە ترسناكە، چونكە ویست و مەیلێكی دیكتاتۆرییانەی چەند هێزێكی شیعە هەیە، دەمێكە بانگەشەی بۆ دەكەن.\nبابزانین چی ڕوودەدات لەم گرژی و پێكداپڕژانەی خۆپیشاندەران و دەسەڵات، ئەوانەی بڕیاربەدەستن لەعێراق كۆمەڵێك یاریكەری سیاسی بەهێزن كە داوای مانەوەی ئەم سیستەم و دەستوورە دەكەن، خودی ئەمریكا و ئێرانیش پاڵپشتی دەكەن. لێرەدا خۆپیشاندەران تاقانەن، خۆیان و هوتاف و توڕەییەكانیان لەسەر شەقامەكانن، ئەم تووڕەبوونەش هیچی لێ شین نابێت، چونكە لەبونیاددا سروشتی ڕۆژهەڵاتی ناوەڕاست وایە، بێ پاڵپشتیكردنی هێزێكی سیاسی چەكدار، ئەستەمە گۆڕان ڕووبدات. مێژووی دەوڵەتی عێراق، لەدوای گۆڕینی سیستەمی حكومڕانی لەپادشاییەوە بۆ كۆماریی، بەكۆمەڵێك كودەتا تێپەڕیوە، ئەگەری كودەتا هەمیشە كراوە بووە، چونكە دابەشبوونی دەسەڵات بوونی نەبووە، بەڵكو دەسەڵاتێكی سەنتڕاڵ هەبووە و ماتەوزەی كودەتای تێدابووە. بەڵام ئەوەی ئێستا لەعێراقدا هەیە دابەشبوونی دەسەڵاتە بۆ كۆمەڵێك هێزی سیاسی و چەكداری كە پاڵپشتی هەرێمی و نێودەوڵەتی هەیە، ئەم هێزە هەرێمی و نێودەوڵەتییانەش عێراقیان بەم شێوە حوكمڕانییە پێ قبوڵترە وەك لەوەی دەوڵەتەكە بكەوێتە گێژاوێكەوە، ڕاگرتنی مەحاڵ بێت. بۆیە ئەگەریی كودەتا لەم دۆخەدا، ئەگەرێكی لاوازە.\nبابەتی شۆڕش و تێخزانی بۆ ناو لافیتەكان و وا وێناكردنی ئەم خۆپیشاندانانەی كە هەیە شۆڕشە، ئەمەش دیدێكی حەماسی و ئەنجامی تێنەفكریینە. شۆڕش لەسادەترین مانا گۆڕینی كۆی سیستەمی ژیاریی ئینسانەكانە لەناو ئەو دەوڵەتەی تێیدا دەژیین، بەر لە هەموو گۆڕین و هێنانی سیستەمێكی سیاسی نوێیە و لەناوبردنی سیستەمێكی ڕزیو و كۆنە. پرسیارە سادەكە ئەمەیە: ئایا ئەم ناڕەزایەتییە بەم پەرش و بڵاوی و ناڕوونی ئایدیاییەوەی ئەگەری خوڵقاندنی شۆڕشی هەیە؟ بێگومان نەخێر. چونكە ڕێك دەچینەوە سەر ئەو پرسیار و دیالۆگەی نێوان لینین و ترۆتسكی لەسەردەمی شۆڕشی ئۆكتۆبەر: "ئەگەر شۆڕش سەری نەگرت چی بكەین؟ ئەی ئەگەر شۆڕش سەریگرت چی بكەین"!\nشۆڕش سەربگرێت هەر ئەم خڵتە لە سیاسییە گەندەڵ و شكستخواردووانە دێنە حوكم، چونكە خۆپیشاندەرانی عێراق تا ئێستا بەدیلی ئەم سیاسییانەیان پێ نییە، بگرە هەندێك جار خۆپیشاندەران، خۆپیشاندان لە كردەیەكی بەرەنگاریی جدییەوە دەخەنە قاڵبی كاریكاتێرەوە، كە لە لافیتە و هاوارەكانیان دەیبینین.\nلەهەموو بارەكان دەكرێت ئەگەر ڕووداوێك لەم فەزا فەوزاوی و مشەوەشە ڕووبدات هەمان تایپی لووبنان بێت، كە هەڵوەشاندنەوەی حكوومەتە. ئایا ئەمە چارەسەرە بۆ عێراقێكی فاشیل كە نیزامێكی ڕوونی نییە، جگەلەوەی ئیدارەی حكوومەتەكە لەلایەن سیستانی و حەكیم و سەدڕ و مالكی و عامری ئیدامە دەكرێن. هەر بەشێك لەم سیاسییانەن، پاڵپشتی خۆپیشاندەران دەكەن و پاڵپشتی حكوومەتیش بۆ كوشتنی خۆپیشاندەران دەكەن، بەسیاسەتی شمشێرەكەی عەلی ئیدامەی دۆخەكە دەكەن.\nهیچ وەك ڕاگرتنی خوێنڕشتن لەم ساتە لەلایەن مەرجەعیەتی باڵاوە ئاسان نییە، دەتوانێت بەیەك فەتوا تەحریمی كوشتنی خۆپیشاندەران بكات، بەڵام بۆ نایكات؟\nبۆیە لەكۆتایی ئەنجامەكەین: كۆمەڵێك بڕیاری نوێ و چاكسازی كڵێشەیی و پیشاندانی وێنەیەكی نوێی دەم و چاوی سیاسییە بۆ حكوومەت، لەكاتێك زۆر لەو دەم و چاوانە پێشتر تاقیكراونەتەوە. هەر كارەكتەرێكی سیاسیی نوێش بهێننە پێشەوە لەژێر ماسكی ئەو سیاسییە كۆنانەوە دێن، كە ئەمڕۆ حاكمی عێراقن و دەستیان لەو هەموو گەندەڵییەی دوای داگیركردنی عێراق لەساڵی 2003ەوە لەلایەن ئەمریكا و هاوپەیمانییەكانییەوە هەیە. ئەمەش تەنیا بۆ دامركانەوەی خۆپیشاندەرانە تا بچنەوە ماڵەكانیان. ئەوەی ئێستا هەیە، دووبارەبوونەوەی سیناریۆیی حەڤدەی شوباتە، بەڵام ئەمجارە لەناوەڕاست و باشووری عێراق، زەرەرمەندیش تەنیا قوربانییەكانن.


عومه‌ر گوڵپی 26/03/2021 899 جار خوێنراوەتەوە\nله ماوه‌ی یه‌ك ساڵی ڕابردوودا، هه‌موو بڕیار و هه‌وڵ و به‌ڵێنه‌كان بۆ ڕووبه‌ڕوبوونه‌وه‌ی گه‌نده‌ڵی و ڕاگرتنی كۆمپانیاكاری و قاچاخچێتی شكستیان خواردووه، یان لانیكه‌م ده‌توانین بڵێین به‌رهه‌میان نه‌بووه و نه‌چوونه‌ته بواری جێ به‌جێكردنه‌وه، به‌ڵام پرسیاره‌كه ئه‌وه‌یه: بێجگه له‌و پاره‌و داهاته‌ی به‌هه‌ده‌ر ده‌درێت و به‌ڕێگه‌ی جیاجیا ده‌چێته گیرفانی حزبه‌كانیانه‌وه، ئایا حكومه‌تی هه‌رێم له ئێسته‌دا پاره‌ی هه‌یه؟\nئه‌ی ئه‌گه‌ر هه‌یه‌تی بۆچی به‌لای كه‌مه‌وه مووچه ناخاته‌وه سه‌ر دۆخه یاساییه‌كه‌ی؟\nزۆرجار سه‌رۆكی حكومه‌ت و به‌رپرسانی تری حكومه‌ت، به‌م جۆره وه‌ڵامی هاووڵاتیانیان داوه‌ته‌وه: حكومه‌ت ئه‌گه‌ر پاره‌ی هه‌بێت خه‌رجی ده‌كات و هیچ حكومه‌تێك نییه ئه‌گه‌ر بتوانێت مووچه‌ی کارمەندەکانی وه‌ك خۆی دابه‌ش بكات، به‌ڵام نه‌یكات! ئه‌م وه‌ڵامه‌ی سه‌رۆكی حكومه‌ت و جێگرو وه‌زیره‌كانی تا ئه‌و كاته‌ی نه‌وت له خوار 30 دۆلاره‌وه ده‌فرۆشرا، و داهاتی باج سنوردارو داهاته‌كانی تر كه‌مبوون، تا ڕادده‌یه‌ك‌و له دۆخێكی پڕ له گومان‌و دوودڵی و ناڕوونیدا له‌لایه‌ن هێندێك له هاووڵاتیانه‌وه وه‌ك پاساوێك وه‌رده‌گیرا، به‌ڵام له ئێسته‌دا كه نه‌وت له كۆتایی ساڵی ڕابردووه‌وه نرخه‌كه‌ی گه‌ڕاوه‌ته‌وه بۆ پێش كۆرۆناو حكومه‌تی هه‌رێم به‌لای كه‌مه‌وه له سه‌رو په‌نجا دۆلاره‌وه نه‌وت ده‌فرۆشێت، ئه‌وه ئیتر ئه‌و پاساوه به‌هاكه‌ی نزیكه له (هیچ)ه‌وه، ئه‌ی كه‌واته حكومه‌ت ئه‌و پارانه‌ی چی لێده‌كات؟\nپاش ماوه‌یه‌كی تر هه‌ڵبژاردنێكی پێشوه‌خته له عێراق ئه‌نجام ده‌درێت، ئه‌گه‌ر هێزه‌كانی ده‌سه‌ڵات به‌م حاڵه‌ی ئێسته‌وه كه نه‌وه‌ك هه‌لی كاریان نه‌ڕه‌خساندووه و دۆخ و باری ئابوریی كوردستانیان باش نه‌كردووه و پاشه‌كه‌وتی مووچەیان نه‌گه‌ڕاندووه‌ته‌وه وه‌ك به‌ڵێنیان دابوو!، به‌ڵكو هه‌ر مووچه‌خۆرێك (به دایكی شه‌هیدانیشه‌وه) له ساڵی 2020 ته‌نها یه‌ك له‌سه‌ر چواری سه‌رجه‌می ئه‌و پاره‌یه‌ی وه‌رگرتووه كه به پێی یاسا ده‌بوو وه‌ریبگرێت، بۆیه نایانه‌وێت به دۆخێكی له‌مجۆره‌وه کە شکستی ئابوری و دارایی و سیاسییە بچنه هه‌ڵبژاردنه‌وه.\nپیلانه‌كه‌شیان (نه‌وه‌ك پلان) ئه‌وه‌یه كه ئه‌و پارانه‌ی كه به‌هۆی زیادبوونی داهات و دابه‌شنه‌كردن و لێبڕینی مووچەوە بە نایاسایی ماوه‌ته‌وه، له چه‌ند مانگی پێش هه‌ڵبژاردندا بۆ ڕیكلامی هه‌ڵبژاردن به‌كاریبهێنن، واته ئه‌و پاره‌یه‌ی به نایاساییانه له منداڵی مووچه‌خۆریان گرتووه‌ته‌وه بۆ چه‌واشه‌كردنی خه‌ڵك به‌كاریبێنن و هێندێك پڕۆژه‌ی پێ به‌گه‌ڕ بخه‌نه‌وه به‌تایبه‌ت ئه‌و كارو پڕۆژانه‌ی كه به‌رچاون، تا به خه‌ڵك بڵێن: ئه‌ها كابینه‌كه‌مان كار ده‌كات بۆ كوردستانێكی به‌هێز!


شیینکردن یاخود ڕشانەوە!! | Zaher Baher\nشیینکردن یاخود ڕشانەوە!!\nشیینکردن یاخود ڕشانەوە !!\nکەسانێکی زۆر لە ناوەوەی گۆڕان و دەرەوەشی بە کۆچی دوایی نەوشیروان، زۆر خەمبار بوون. هەمیشە هەر وابووە ئەوەندەی کورد بە سۆز ( عاتیفە) قسە دەکات چارەکێکی ئەوە بە هۆش و بیرکردنەوەوە قسە ناکات ، ئەمە جگە لەوەی پیاهەڵدانی کۆچکردوان و بە شان و باڵ هەڵدانیانا و گەیاندنیان بە کەشکەلانی فەلەك زیاتر کولتورمانە، لەوەی بڕوا و باوەڕ پێبوونمان، بێت . هەر ئەو کوڵتورەشە کە ڕەرخنەگرتن ، لە هەڵسوکەوتی “سەرکردەو ڕابەر و سەرۆك” و ڕێڕەوەکەیان، کاتێك کە دەمرن قەبوڵ ناکرێت. ئەم ڕەخنانەش لە لایەن بەرانبەرەکانییەوە ، بە هەر هۆکارێك بن، هەرس ناکرێن و دەئاخنرێنە خانەی تەهیوین و تەحقیر و تەخوین و ڕێز نەگرتن لە کوڵتور و مرۆڤانی کۆچکردوو . ئەمانەمان لەم ڕۆژانەدا لە لایەن گەلێك کەسەوە بینی تەنانەت هەندێك برادەر ڕووبەڕووی هەڕەشەش لە لایەن ” کوڕانی گەلەوە ” لە فەیسبوکدا، کە دیارە کۆمەڵێكن لە گۆڕان ، بوونەوە.\nئەم جۆرە ئیرهابی فکرییە لە لایەن ئەو دەستەیەوە و لەلایەن دەستەی نوسەرانیی ڕؤشنبیریش گەر لای ئەوان پاساوەکەی هەرچی بێت ، لای خەڵکانی وەکو من نەك هەر قەبوڵ نییە، بەڵکو هیچ کەسی دیکەش نابێت قەبوڵی بکات .\nکەسانی ڕؤشبیری لیبراڵ کە هەم خۆیان بە ڕۆشنبیر و بە پسپۆر لە زمانناسی و زمانزانی و هەمیش بزنسمان، دەزانن، کە هێڵنجدەدات و دەڕشێتەوە دژ بە کۆمۆنیستەکان و یەخەی ئەنارکیستەکانیشی گرتۆتەوە. ئەم ڕؤشنبیرە ڕێگای بەخۆی داوە و ئەوەی ناشیرینە وتویەتی .\nئاخر ناکرێت کە تۆ پێگەیەکی فکریت نەبێت ، هەڵوێستێکی عەمەلیت نەبێت ، تۆ لەو پەڕی لایەنگیریی نەوشیروان موستیەفا و گۆڕانەوە ببیتە ڕەخنەگریان و دواتریش لە دوای مردنی نەوشیروان ببیتە دۆستایان و ئاوا بڕشێیتەوە بەرانبەر هەرکەسێك کە ڕەخنەی لە ڕابوردوو و ئێستاو ئایندەی نەوشیروان و گۆڕان گرتبێت!!!.\nئاخر کاکی نوسەر تۆیەك نەتوانیت یەك بڕگە، تەنها یەك بڕگە ، بنوسیت و ئەوەندە کۆڵەواربیت لە زمانا، بێ ئەوەی چەندەها وشەی عەرەبی و ئینگلیزی تێکەڵاو نەکەیت!! هاوکاتیش تۆ خۆت بە پسپۆڕ لە زمانی کوردیدا بزانیت!!.\nئاخر تۆیەك کە لە ماوەیەکی کەمدا خاوەنی 3 هەڵوێستی جیا بیت ، چۆن دەتوانیت خۆت بە توێژەرەوە و شیکەرەوەی بارودۆخی کوردستان بزانیت!!، با نەك هەر ماستەر بکەیت لە هەر بوارێکدا، تەنانەت ، با پڕۆفیسۆریش بێت [ کورد زۆر پڕؤفیسۆر بە گرنگ دەزانێت ] . ئاخر مەگەر گێلە خوێنەر باوەڕ بەوە بهێنن کە تۆ لە بواری زمان و بواریی توێژینەوەی سیاسی و بارودۆخی کۆمەڵاییەتیدا شارەزایت هەیە .\nئاخر تۆیەك لە پۆستێکدا دەستخۆشی لە قەتڵ و عامکەرانی قەسابخانەکەی پشتئاشان و قەڕناقان ، بکەیت ، کەچی لەولاوە بۆ کوردانی باشور و باکور و ڕۆژاو فرمێسك هەڵڕێژیت و بپاڕێیتەوە و دژایەتی دیکتاتۆرییەت و فاشیەت بکەیت!!، دیسانەوە مەگەر هەر گێلە نوسەر و گێلە خوێنەوارەکان باوەڕت پێبکەن تۆ وەك کابرایەکی دیمۆکراتی و دۆستی دادوەریی کۆمەڵایەتیی بناسن و ئەو وتارانەشی کە دەیاننوسیت ، لە متمانە و قەناعەتتەوە ، لێت وەرگرن !!\nتۆیەك کە وەکو من هیچ نیت ، کەچی بەو پەڕی مەغروریی و ڕازییبوون لە خۆوە، هەڕەشە لە برادەرەکانی فەیسبوکت دەکەیت کە گەر ئاوا بن ….. تۆ ‘ ئەنفرێندیان ‘ دەکەیت [ تەنانەت لەمەشدا نەتتوانیوە بە کوردی بنوسیت ] وەکو ئەوەی برادەرایەتیی و هاوەڵگرتنی فەیسبووك بە پارە ڕابگیرێت ، کە تۆ برادەرەکانت لە برادەرایەتی خست ئیتر ، موچەکانیان لای تۆوە دەبڕێت!!\nتۆ ڕەنگە لە بزنسەکەتا سەرکەوتو بیت ، چونکە دەزانین بزنس و دەوڵەمەندبوونیی لەسەر چ بناخەیەك دروست دەکرێت، بەڵام لەم سیانەی دیکەیانا : توێژینەوە و زمانناسی و مرۆڤدۆستی ، بەداخەوەم کە دەڵێم سەرکەوتوو نیت .\nPrevious postدوای مردنی نەوشیروان موستەفا ، ڕاستییەکان باشتر دەبینرێن:\nNext postبوکچین باوەڕی بە خۆبەڕێوەبەریی هەبووە نەك دەسەڵاتی کرێکاران


Diplomatic Magazine | عەلی كیمیایی، خوێنڕێژی ناو مێژووی ئازار و مەرگەساتەكانی كورد\nكاتێك كرایە لێپرسراوی ناوچەی باكور، قۆناغێكی نوێ لە جینۆسایدكردنی كورد دەستیپێكرد\nعەلی كیمیایی، خوێنڕێژی ناو مێژووی ئازار و مەرگەساتەكانی كورد\nئەو لەناو دیرۆكی مەرگەسات‌و كۆمەڵكوژییەكانی كورددا، یەكێك لە خوێنڕێژترین سەركردەكانی حیزبی بەعسەو كاتێكیش كە دەكرێتە بەرپرسی نوسینگەی " ڕێكخستنی باكور"، ئیدی تاوانەكانی حیزبی بەعس بەرانبەر بە كورد، دەگەنە ئاستی گەورەترین تاوان‌و كۆمەڵكوژییەكانی نێو مێژووی مرۆڤایەتی.\nئەو، " عەلی حەسەن مەجید" كە پاش سەرپەرشتیكرن‌و بەكارهێنانی چەكی كیمیایی دژ بە كورد، بە " عەلی كیمیایی" ناسرا، نەك هەر مرۆڤێكی جەللادو خوێنڕێژ بووە، بەڵكو تاوانەكانی ئەنفال‌و كیمیایی بارانكردنی هەڵەبجەو كۆمەڵكوژییەكان، بە پیلان‌و فەرمانی ڕاستەوخۆی ئەو جێبەجێكراون‌و، ئەو لەو سەركردە سەربازییانەی حیزبی بەعسە كە گەورەترین تاوانی دژ بە كورد ئەنجام داوە\nعەلی حەسەن مەجید\nلە نێوانی ساڵانی جەنگی عێراق – ئێرانداو تا ساڵی 1987 حكومەتی عێراقی لەناوچە كورد نشینەكاندا، تەنها شارو ئۆردوگاو ڕێگا قیرتاوكراوەكانی لەژێر كۆنترۆڵدابوو، لە میانی هەوڵەكانی حیزبی بەعس بۆ گێڕانەوەی دەسەڵاتی بەسەر ناوچە كورد نشینەكاندا، سەددام حسێن بڕیاریدا ئەو كارە بە عەلی حەسەن مەجیدی ئامۆزای بسپێرێت‌و بۆ ئەو مەبەستەش دەسەڵاتی ڕەهای پێبەخشی‌و هەموو دامودەزگا مەدەنی‌و سەربازی‌و ئەمنییەكانی ناوچەكانی حوكمی زاتی خرایە ژێر فەرمانییەوە.\nسەددام حسێن بڕیاریدا گێڕانەوەی دەسەڵاتی بەسەر ناوچە كورد نشینەكاندا بە عەلی حەسەن مەجیدی ئامۆزای بسپێرێت‌و بۆ ئەو مەبەستەش دەسەڵاتی ڕەهای پێبەخشی‌و هەموو دامودەزگا مەدەنی‌و سەربازی‌و ئەمنییەكانی ناوچەكانی حوكمی زاتی خرایە ژێر فەرمانییەوە.\nعەلی حەسەن مەجید، لە قەفەزی دادگادا\nپاش ئەوەی كە ڕژێمی بەعس هەستا بە لابردنی " محەمەد حەمزە ئەلزوبەیدی"و لێپرسراوێتی كاروباری باكوری لێسەندرایەوە، ئەنجومەنی سەركردایەتی شۆڕش‌و سەركردایەتی هەرێمی حیزبی بەعس، بڕیاریاندا بۆ ڕووبەڕووبوونەوەی ئەو دۆخە خراپەی كە لەناوچە كوردنشینەكانی بەسەریاندا هاتووە، ڕێوشوێنی توندوتیژ بگرنە بەر بۆ ڕەواندنەوەی مەترسییەكانی سەر دەسەڵاتی بەعس لەو ناوچانە.\nبە دانانی عەلی حەسەن مەجید، لە جێگەی محەمەد حەمزە زوبێدی، ڕژێمی بەعس هەوڵە پڕ لە توندو تیژییەكانی دەستپێكردو لە 29ی مانگی ئازاری 1987، عەلی حەسەن مەجید كرایە بەرپرسی ( نوسینگەی ڕێكخستنی باكور) كە بارەگاكەی لە كەركووك بوو.\nدوای ئەوەی عەلی حەسەن مەجید لێپرسراوی ناوچەی باكوری پێسپێردرا، قۆناغێكی نوێ لە جینۆسایدكردنی گەلی كورد دەستی پێكرد، لە پاش مانگێك لە دەستبەكاروونی وەك لێپرسراوی نوسینگەی باكوری حیزبی بەعس، دەسەڵاتە ڕەهاو نائاساییەكەی خستەكارو بە پشتیوانی سوپاو جاشە كوردەكان بە بەكارهێنانی چەكی قورس‌و كیمایی دەستی بە شاڵاوێكی بەرفراوانكرد بۆ چۆڵكردن‌و خاپووركردنی گوندەكانی كوردستان‌و بە بڕیاری ئەو، سەرجەم گوندەكانی كوردستان خاپوركران‌و ناوی ( ناوچە حەرامكراوەكان)یان لێنرا.\nبەپێی نێوەرۆكی كۆبوونەوەیەكی لەگەڵ ئەندامانی نوسینگەی باكورو لێپرسراوانی بارەگاكانی بەعس لە پارێزگا كوردییەكان، كە لە 26ی ئایاری 1987 ئەنجام دراوە، عەلی حەسەن مەجید، پیلانی لەناو بردنی هێزی پێشمەرگەی بەوان ڕاگەیاندووەو وتوویەتی:" لە ڕووبەرێكی بچووكدا گەمارۆیان دەدەم‌و بە چەكی كیمایی هێرش دەكەمە سەریان".\nعەلی حەسەن مەجید خۆی سەرپەرشتی شاڵاوەكانی ئەنفال‌و پرۆسەی كیمیایی بارانكردنی هەڵەبجەی كردووە، هاوكات سەرپەرشتی ڕاستەوخۆی قۆناغی 3ی ئەنفالی لە 7ی نیسانی 1988 تا 20ی هەمان ساڵ كردووەو لەو قۆناغەدا پرۆسەی كۆمەڵكوژی‌و كاولكارییەكە گەشتە لوتكە\nکەسوکاری ئەنفالکراوەکان، بەدەستی عەلی حەسەن مەجید\nجیا لەوەی كە گشت تاوانەكانی حیزبی بەعس لەو ماوەیەدا بە فەرمانی ئەو ئەنجام دراون‌و خۆی سەرپەرشتی شاڵاوەكانی ئەنفال‌و پرۆسەی كیمیایی بارانكردنی هەڵەبجەی كردووە، هاوكات سەرپەرشتی ڕاستەوخۆی قۆناغی 3ی ئەنفالی لە 7ی نیسانی 1988 تا 20ی هەمان ساڵ كردووەو لەو قۆناغەدا پرۆسەی كۆمەڵكوژی‌و كاولكارییەكە گەشتە لوتكەو لەم قۆناغەدا ناوچەیەكی بەرفراوان لە سنوری پارێزگای كەركوك‌و قوڵایی گەرمیان‌و قادر كەرەم‌و كفری‌و خانەقین ئەنفال كرا.\nئەوپێنوسەی واژووی لەسێدارەدانی( عەلی حسن مجید )ی پێکرا\nلە كۆبوونەوەیەكدا لە 15- 4- 1988 لەگەڵ ژمارەیەك لە ئەندامانی نوسینگەی كاروباری باكوری حیزبی بەعس‌و پارێزگاكانی ناوچەی ئۆتۆنۆمی، كە لەسەر كاسێت تۆمار كراوەو لەسەروەختی ڕاپەڕینی بەهاری 1991دا دەستی بەسەردا گیراوە، عەلی حەسەن مەجید بە بەشداربووانی كۆبوونەوەكە دەڵێت:" لە هاوینی داهاتووەوە لێرەو لەوێ هیچ گوندێك نامێنێت‌و ڕاپێچی ئۆردوگاگان دەكرێن، لە ئۆردوگاكانیشدا وەك چۆن مریشك جووجەڵە دەخاتە ژێر باڵییەوە، ئاوا لەژێر ڕكێفی خۆماندا دەبن، ناهێڵین چیتر لە گوندە كاندا بژین‌و تێكدەران ( مەبەستی پێشمەرگەیە) بچنە ناویانەوە، لە ئێستاوە چیتر ئارد، ئاو، شەكر، سوتەمەنی، كارەبا، نادەم بە گوند نشینەكان".\nئێسک و پروسکی گۆری بە کۆمەڵی ئەنفالکرراوەکان\nهەروەك چۆن دواتر بڕیارەكەی جێبەجێكرد، لە كۆبوونەوەكەدا باسیلەوەش كردووە كە ئەو ناوچە فراوانە قەدەغە دەكات‌و ناهێڵێت كەس لەو شوێنانەدا بمێنێت.\nعەلی حەسەن مەجید، لەو كۆبوونەوەیەدا سەبارەت بە پیلانی جێبەجێكردنی پرۆسەی ئەنفال‌و چۆڵكردنی گوندەكان، بە ئەندامانی نوسینگەی كاروباری باكوری وتووە:" من ئەو ناوچانە قەدەغە دەكەم، گەر بێت‌و ئەو ناوچانە هەمووی بكەینە قەدەغەكراو، لەقەرەداغەوە تا كفری تا دیالە بۆ دەربەندیخان‌و بۆ سلێمانی، چ كارێكی باش دەبێت، كشتوكاڵی ئەوانم ناوێت، تەماتەم ناوێ، بامیەو خەیارم ناوێ".\nعەلی حەسەن مەجید، ناسراو بە عەلی كیمیایی، لە 30-10-1941، لە تكریت لە دایكبووەو ئامۆزای سەددام حسێن ی سەرۆككۆماری پێشووی عێراق بوو، ئەو لەگەڵ هەریەكە لە ( رافیع دەحام تكریتی‌و بەرزان ئیبراهیم تكریتی‌و سەبەوی ئیبراهیم تكریتی)دا لە ساڵی 1973دا( دەزگای هەواڵگری گشتی عێراق)یان دامەزراندووە، لە پاییزی ساڵی 1987 وە تا زستانی ساڵی 1988 بەرپرسی نوسینگەی باكوری حیزبی بەعس بووەو سەرپەرشتی‌و سەركردایەتی هەموو كاروبارەكانی حیزبی بەعسی كردووە لە كوردستان.\nلە ناوەڕاستی ساڵانی نەوەدەكاندا وەزیری بەرگی عێراق بووە، لە پاش پرۆسەی ئازدای عێراق‌و لە 21ی ئابی 2003دا دەستگیركراو لە ساڵی 2007دا دادگای باڵای تاوانەكانی عێراق، لەسەر تاوانەكانی شاڵاوی ئەنفال بڕیاری لە سێدارەدانی بۆ دەركرد، بەڵام لە 25ی شوباتی 2010داو لەتەمەنی 69 ساڵیدا بڕیاری لەسێدارەدانەكەی بەسەردا جێبەجێكرا.


کوردیپێدیا - مەکگۆرک: نیگەرانم بە کۆچی دوایی کەسایەتی ئەفسانەیی نەوشیروان مستەفا\n📝 مەکگۆرک: نیگەرانم بە کۆچی دوایی کەسایەتی ئەفسانەیی نەوشیروان مستەفا | پۆل: بەڵگەنامەکان | زمانی بابەت: 🏳 کوردیی ناوەڕاست\nمەکگۆرک: نیگەرانم بە کۆچی دوایی کەسایەتی ئەفسانەیی نەوشیروان مستەفا\nبۆ کۆچی دوایی نەوشیروان مستەفا، برێت مەکگۆرک نوێنەری تایبەتی ئەمریکا لە هاوپەیمانی نێودەوڵەتی دژی داعش لە پێگەی تایبەتی خۆی لە تویتەر پەیامێکی سەرەخۆشی بڵاو دەکردەوە.\nمەکگۆرک دەڵێت: نیگەرانم بەبیستنی هەواڵی کۆچی دوایی کەسایەتی ئەفسانەیی نەوشیروان مستەفا، سەرەخۆشی خۆم ئاڕاستەی هاوڕێ و خێزان و بزوتنەوەی گۆڕان دەکەم.\nبرێت مەکگۆرک نوێنەری سەرۆکی ئەمریکا لە هاوپەیمانی نێودەوڵەتی دژی داعش.\n➕ ئەم بابەتە لەلایەن: (مانو بەرزنجی)ەوە لە: May 23 2017 11:36PM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 27 2017 12:15AM باشترکراوە\n📷 فایلی وێنە 1.0.1 17 KB May 23 2017 11:39PM مانو بەرزنجی


״نووسینەوەی دەستوورێكی سەردەمیانە لەسەر بنەمای كۆدەنگیی نیشتمانی״ – Knwe.org\nسەرەکی » مانشێت » ״نووسینەوەی دەستوورێكی سەردەمیانە لەسەر بنەمای كۆدەنگیی نیشتمانی״\nدەستەی سەرۆكایەتیی پەرلەمان و سەرۆكی هەرێم كۆبوونەوە\nدەستەی سەرۆكایەتیی پەرلەمان‌و سەرۆكی هەرێم، جەختیانكردەوە كە ئامادەكاریی نووسینەوەی دەستوورێكی سەردەمیانەو گەلپەسەند لەسەر بنەمای هەبوونی كۆدەنگیی نیشتمانی‌و رێزگرتن لەمافی سەرجەم پێكهاتەكان‌و بنەماكانی مافی مرۆڤ‌و دیموكراسیەت، زەروورەتی قۆناغەكەیە.\nدوێنێ، دەستەی سەرۆكایەتیی پەرلەمان كە پێكهاتبوو لە د.ڕێواز فایەق سەرۆكی پەرلەمان‌و هێمن هەورامی جێگری سەرۆكی پەرلەمان‌و مونا قەهوەچی سكرتێری پەرلەمان، سەردانی نێچیرڤان بارزانی سەرۆكی هەرێمی كوردستانیان كردو لەكۆبوونەوەیەكدا تاوتوێی چەند پرسێكی سیاسی‌و یاسایی تایبەت بەهەرێمی كوردستانیان لەسەر ئاستی ناوخۆو عیراق، كرد.\nلەكۆبوونەوەكەدا، پتەوكردنی هاوئاهەنگی لەنێوان سەرۆكایەتیی هەرێم‌و سەرۆكایەتیی پەرلەمان بۆ پشتیوانیكردنی دیالۆگێكی بنیادنەرانە لەنێوان حكومەتی هەرێمی كوردستان‌و حكومەتی عیراق بەئاراستەی چارەسەركردنی كێشە هەڵپەسێردراوەكان لەنێوان هەردوولا، تەئكیدی لەسەر كرایەوە بەجۆرێك كە لەبەرژەوەندیی خەڵكی كوردستان‌و لەچوارچێوەی ئەو ماف‌و شایستانەدا بێت كە دەستووری ساڵی 2005 بەهەرێمی كوردستانی داوە.\nهەروەها باس لەوەش كرا كە بارودۆخی هەرێم‌و پێشهاتە سیاسییەكانی ناوچەكە وادەخوازێت كۆبوونەوەی هەرسێ سەرۆكاییەتییەكان بۆ دروستكردنی هاوئاهەنگی زیاتر، ئەنجام بدرێت.\nلەبارەی پرسی چاكسازییشەوە، سەرخستنی رێكارەكانی پرۆسەی چاكسازی لەهەرێمی كوردستان‌و لابردنی ئاستەنگەكان، دووپاتكرایەوە.


بە داخەوە سەرلە بەیانی ئەمرۆ کەسایەتی خۆشەویستی شاری بۆکان و دەورووبەر حاجی عومەری ئازەربار (ناسراو بە حاجی عومەری دارەگردەڵە)، باوکی هاورێی تێکۆشەر عەبدوڵای ئازەربار ئەندامی دەفتەری سیاسی کۆمەڵە کۆچی دوایی کرد.\nحاجی عومەر هەر لە دەیەی ٤٠ی هەتاوی و جوڵانەوەی ٤٦-٤٧ەوە پەیوەندی لەگەڵ پێشمەرگە بووە و لە ناوچەی خۆیان یارمەتی دەریان بووە، دواتریش و بە دوای شۆرشی گەلانی ئێران و لە دەیەی ٦٠ی هەتاوی هەر کات هاورێیانی کۆمەڵە ڕوویان لەو ناوچەیە کردبێ بە ڕوو خۆشیەوە وەریگرتوون و یارمەتی داون.\nحاجی عومەر کەسایەتیەکی نیشتمان پەروەر، درووستکار و جێی بڕوا بوو، لە لایەن کومیتەی ناوەندی و ریزەکانی کۆمەڵەوە سەرەخۆشی خۆمان ئاراستەی هاورێ عەبدوڵا ئازەربار دەکەین، لە هەمان کاتدا سەرەخۆشی دەکەین لە هەموو کورەزا و کچەزاکانی و ئەندامانی بنەماڵەیان کە هەر ئێستا لە ریزەکانی کۆمەڵە خزمەت دکەن و خۆمان بە شەریکی غەمیان دەزانین.\n٩ی ئۆکتۆبری ٢٠٢٠\nکۆبوونەوەی بەشێک لە هاوڕێیانی کومیتەی هۆلەندی کۆمەڵەی شۆڕشگێڕی زەحمەتکێشانی کوردستانی ئێران\nپەیامی پرسە و هاوخەمی سکرتێری گشتی کۆمەڵە بە بۆنەی مەرگی دوکتۆر نەجمەدین کەریم\nگیان لە دەست دان سێ کرێکار بە هؤی نەبوونی ئیمەنی کار


نوسینگەی رۆژنامەوانی حکومەتی هەرێمی کوردستان راگەیەندراوێکی لەبارەی کۆبوونەوەی ئەمڕۆی ئەنجومەنی وەزیرانی هەرێمی کوردستان بڵاوکردەوە و ئاماژە بەوە دەکات لە کۆبوونەوەکەدا تاوتوێی دەرئەنجامەکانی گفتوگۆی نێوان هەرێم و بەغدا لەبارەی بودجە و رادەستکردنی نەوتی هەرێم و دۆخی کارەبا، کراوە.\nلە راگەیەندراوەکەدا ئاماژە بەوە کراوە "لە سەرەتای کۆبووەنەوەکەدا ، گفتوگۆ دەربارەی دوایین دەرئەنجامەکانی گفتوگۆی نێوان حکومەتی هەرێمی کوردستان و حکومەتی فیدراڵی تایبەت بە پڕۆژە بودجەی 2020 لە لایەن شاندی هەرێم بۆ گفتوگۆ لە گەڵ بەغدا خرایەروو".\nبەگوێرەی راگەیەندراوکە "ئەنجومەنی وەزیران وێڕای دەستخۆشی لە شاندی دانوستاندکار، جەختی لە پابەندبوونی هەرێمی کوردستان بە داکۆکیکردنی لە ماف و شایستە داراییە دەستوورییەکانی هەرێمی کوردستان کردەوە و بەو ئاراستەیەش شاندەکەی راسپارد کە بەردەوام بێت لە هەوڵەکانی تا پەسەندکردنی ئەو رێککەوتنەی لە گەڵ وەزارەتی دارایی فیدراڵ کراوە لە ئەنجومەنی نوێنەرانی عێراق، لە رێگەی هەماهەنگیکردن لە گەڵ فراکسیۆنە کوردستانییەکان و فراکسیۆنەکانی دیکە، بەجۆرێک کە بەرژەوەندی هاوبەشی هەرێمی کوردستان و عێراق لە بەرچاو بگیرێت".\nلە راگەیەندراوەکەدا روونکراوەتەوە "کۆبوونەوەی ئەنجومەنی وەزیران هەروەها ، گفتوگۆی دەربارەی دۆخی کارەبای هەرێمی کوردستان و گرفت و ئاستەنگەکانی کرد. وەزیری کارەبا کەمال محەمەد ساڵح راپۆرتێکی بەرفراوانی بە داتا و زانیاریی پێویست لە بارەی بەرهەمهێنان و خەرجییەکانی کارەبا و کێشە و ئاستەنگەکان و سەرپێچییەکانی بواری کارەبا خستەڕوو".\nئاماژە بەوەش کراوە، ئەنجومەنی وەزیران بڕیاریدا هەموو هەوڵێک بخاتەگەڕ بۆ باشترکردنی کاتژمێرەکانی پێدانی کارەبا ، بۆ ئەم مەبەستەش پشتیوانی پڕۆژی پێوەری زیرەک بۆ کارەبا دەکات بە جۆرێک لە بەرژەوەندی هاووڵاتییاندا بێت . رێوشوێنی تووندیش بەرامبەر سەرپێچیکاران و ئەوانەی زیادەڕۆیی بۆ سەر تۆڕی کارەبا دەکەن دەگرێتەبەر.


لەناوچەیەكی كوردستان بڕێكی زۆر ماددەی هۆشبەر دەستی بەسەردا گیرا\n03/12/2020 ژمارەی بینراو 132\nبەڕێوەبەرایەتیی نەهێشتنی ماددە هۆشبەرەكانی هەرێمی كوردستان، لەقەزای ئاكرێ دوو تۆمەتباریان بە بڕێكی زۆر ماددەی هۆشبەر دەستگیركرد.\nبەگوێرەی راگەیەندراوێكی بەڕێوەبەرایەتیی نەهێشتنی ماددە هۆشبەرەكانی هەرێمی كوردستان، ئەمڕۆ 3-12-2020، بەهاوكاری ئاسایشی قەزای ئاكرێ، دەستیان بەسەر 26 كیلۆ مادەەی هۆشبەر لەجۆری هێرۆین-دا گرتووەو دوو تۆمەتباریشیان لەسەر ئەو رووداوە دەستگیركردووە.\nلە راگەیەندراوەكەدا هاتووە، هەردوو تۆمەتبارەكە، كە دانیشتووی هەرێمی كوردستانن، لەمیانی لێكۆڵینەوەدا دانیان ناوە بە تاوانەكەیان، بەپێی ماددەی 14ـی یاسای هۆشبەریش، رەوانەی دادگا كراون و پەڕاوی لێكۆڵێنەوەیان بۆ كراوەتەوە.\nلەماوەی چەند رۆژی رابردوودا، زیاتر لە 34 كیلۆ ماددەی هۆشبەری جۆراوجۆر لەهەرێمی كوردستان دەستیان بەسەردا گیراوەو سێ تۆمەتباریش كە خاوەنی ماددە هۆشبەرەكان بوون، لەلایەن بەڕێوەبەرایەتیی نەهێشتنی ماددە هۆشبەرەكانەوە دەستگیركراون.